
1. [bookmark: _Anexa_1_–][bookmark: _Anexa_4_–][bookmark: _Toc178347559][bookmark: _Toc192246332]Documente de referință	
1.1. [bookmark: _Toc178347560][bookmark: _Toc192246333]Cadru legal	
Prezentele îndrumări sunt elaborate considerând următoarele: 
· Prevederile cuprinse în Codul administrativ, care reglementează:
· cadrul de competențe generale și normele cu privire la identificarea, stabilirea și avizarea competențelor specifice (art. 4 alin. (1) din Anexa nr. 8 la Codul administrativ);
· condițiile privitoare la organizarea și derularea concursului de ocupare a funcțiilor publice vacante (art. 467 din Codul administrativ);
· modalitățile de utilizare a cadrelor de competență generale (art. 5 din Anexa nr. 8 la Codul administrativ), respectiv în etapa de recrutare realizată prin concurs național, pentru ocuparea posturilor aferente funcțiilor publice de stat sau teritoriale, la concursurile pe post, pentru ocuparea funcțiilor publice locale vacante, în cadrul aparatului propriu al autorităților administrației publice locale și al instituțiilor publice subordonate acestora și în cadrul procesului de evaluare a performanțelor profesionale individuale ale funcționarilor publici bazat pe competențe, conform art. 398¹ și art. 485¹ din Codul administrativ;
· categoriile de competențe generale, respectiv: eficiență personală; eficiență interpersonală; responsabilitate socială; competențe manageriale; leadership (art. 8 din Anexa nr. 8 la Codul administrativ), ce sunt utilizate în cadrul concursului pe post pentru ocuparea funcțiilor publice vacante locale (cu aplicabilitate din 1 ianuarie 2027);
· caracterul obligatoriu aferent aplicabilității competențelor specifice, clarificarea modalității de identificare a acestora și clarificarea nivelurilor de complexitate aferente competențelor specifice (art. 11 alin. (1), (3)-(5) din Anexa nr. 8 la Codul administrativ);
· cele 3/4 etape succesive, după caz, pentru desfășurarea concursului pe post pentru funcțiile publice de stat și teritoriale:
a) Verificarea eligibilității candidaților, constând în verificarea îndeplinirii condițiilor de participare la concurs pe baza documentelor din dosarele de concurs constituite de către candidați;
b) Proba suplimentară, după caz; 
c) Proba scrisă, constând în redactarea unei lucrări scrise de sinteză, în rezolvarea unor teste-grilă, teste cu întrebări deschise și/sau exerciții care constau în rezolvarea unor situații practice, conform deciziei comisiei de concurs;
d) Proba interviului, constând în verificarea îndeplinirii competențelor specifice necesare exercitării funcției publice, care nu au fost verificate prin alte probe, precum și motivația candidaților.
· tipurile de competențe specifice (art. 11 alin. (2) lit. a)-d) din Anexa nr. 8 la Codul administrativ, respectiv: 
a) competențe lingvistice de comunicare în limbi străine, necesare pentru exercitarea atribuțiilor din fișa postului (de exemplu, competențe lingvistice de comunicare în limba engleză franceză/ spaniolă/ germană, etc.);
b) competențe lingvistice de comunicare în limba minorității naționale, dacă este cazul, în condițiile legii (de exemplu, competențe lingvistice de comunicare în limba maghiară, etc.);
c) competențe digitale (de exemplu, utilizarea calculatorului, utilizarea instrumentelor de comunicare electronică, calcul tabelar, lucrul cu baze de date, etc.);
d) alte competențe specifice necesare ocupării funcției publice, identificate în condițiile prevăzute la art. 25-30 din Anexa nr. 8 la Codul administrativ (de exemplu, competențe de urmărire și încasare a creanțelor bugetare).
· nivelurile de complexitate (art. 12-15 din Anexa nr. 8 la Codul administrativ), descriptorii, indicatorii comportamentali aferenți competențelor generale și categoriile de funcții publice cărora li se aplică (art. 17 din Anexa nr. 8 la Codul administrativ):
a) pentru competențele lingvistice, nivelurile de complexitate corespund nivelurilor de competență lingvistică stabilite prin Cadrul european comun de referință pentru limbi străine, respectiv A1 - utilizator elementar, A2 - utilizator elementar, B1 - utilizator independent, B2 - utilizator independent, C1 - utilizator experimentat, C2 - utilizator experimentat;
b) pentru competențele digitale, nivelurile de complexitate corespund nivelurilor de competență stabilite potrivit standardelor de testare și competențe similare nivelurilor de certificare de tip ECDL/ICDL sau stabilite în mod similar cu nivelurile prevăzute pentru proba de competențe digitale la examenul de bacalaureat, respectiv: nivel utilizator începător, nivel utilizator mediu, nivel utilizator avansat, nivel utilizator experimentat;
c) pentru alte competențe specifice nu se stabilesc niveluri de complexitate.
· modalitățile de verificare a competențelor generale și specifice (art. 18 – 21 din Anexa nr. 8 la Codul administrativ);
· modalitatea de evaluarea a competențelor specifice în concursul de selecție (art. 21 din Anexa nr. 8 la Codul administrativ);
· condițiile de ocupare a funcției publice referitoare la dovedirea prin certificat sau, după caz, prin alt tip de document absolvirea unei perfecționări sau specializări stabilite expres de lege pentru ocuparea unor funcții publice, deținerea de cunoștințe teoretice în domeniul tehnologiei informației, nivel utilizator începător și îndeplinirea condiției de ocupare a postului referitoare la obținerea unui aviz sau a unei autorizații, în condițiile legii, în situația în care pentru funcția publică respectivă este prevăzută ca obligatorie această condiție de ocupare a postului, justificată de îndeplinirea unor atribuții care necesită un astfel de aviz sau autorizație (art. 465, alin. (1), lit. g), g¹) și g²) din Codul administrativ);
· condiția de ocupare a funcției publice de înalt funcționar public referitoare la deținerea cunoștințelor generale privind competențele lingvistice de comunicare scrisă în limbile străine engleză, franceză, germană sau spaniolă, nivel A2, conform Cadrului european comun de referință pentru limbi străine (art. 394, alin. (4) lit. e¹) din Codul administrativ);
· obligația referitoare la încărcarea competențelor specifice avizate, în cuprinsul secțiunii dedicate în acest scop din instrumentele informatice puse la dispoziție de către ANFP (art. 30 alin. (5) din Anexa nr. 8 la Codul administrativ).
· Prevederile cuprinse în Anexa nr. 11 („Propunere de act normativ detaliată - Norme privind organizarea și desfășurarea concursului pentru ocuparea funcțiilor publice prevăzute la art. 385 alin. (3) din Codul administrativ, cu excepția celor care beneficiază de statute speciale în condițiile legii”) a livrabilul nr. 8 din proiectul „Lot II Servicii de consultanță în vederea elaborării de studii / analize și proiecte de acte normative și acordarea de suport în vederea implementării jalonului 419 PNRR” (contract de prestări servicii nr. 49313/26.10.2023), care reglementează desfășurarea concursului pe post pentru funcțiile publice locale prin următoarele etape/probe succesive, după cum urmează: 
a) Verificarea eligibilității candidaților, constând în verificarea îndeplinirii condițiilor de participare la concurs pe baza documentelor din dosarele de concurs constituite de către candidați;
b) Testare;
c) Proba suplimentară, după caz; 
d) Proba scrisă, constând în redactarea unei lucrări scrise de sinteză, în rezolvarea unor teste-grilă, teste cu întrebări deschise și/sau exerciții care constau în rezolvarea unor situații practice, conform deciziei comisiei de concurs;
e) Proba interviului, constând în verificarea îndeplinirii competențelor specifice necesare exercitării funcției publice, care nu au fost verificate prin alte probe, precum și motivația candidaților.
Prezentul ghid este elaborat cu respectarea normelor legale cu privire la organizarea concursului pe post pentru funcțiile publice locale, cu mențiunea că până la data elaborării acestui livrabil nu au intrat în vigoare normele privind organizarea concursului pe post pentru funcțiile publice locale care se aprobă prin lege, prevăzute la art. 467 alin. (11) din Codul administrativ. În acest context, au fost valorificate propunerile cuprinse în cadrul livrabilului nr. 8 din proiectul „Lot II Servicii de consultanță în vederea elaborării de studii / analize și proiecte de acte normative și acordarea de suport în vederea implementării jalonului 419 PNRR” (contract de prestări servicii nr. 49313/26.10.2023), care preconizează introducerea unei noi anexe la Codul administrativ, având ca obiect de reglementare normele privind organizarea și desfășurarea concursului pe post pentru funcțiile publice locale, cu excepția celor care beneficiază de statute speciale în condițiile legii.
1.2. [bookmark: _Toc178347561][bookmark: _Toc192246334]Materiale/Documente consultate în elaborarea prezentelor îndrumări metodologice	
Îndrumările metodologice incluse în cadrul acestui ghid au la bază Anexele 8 și 10 din Codul administrativ, și au fost elaborate în baza concluziilor și recomandărilor detaliate în cadrul Livrabilului 6 – Document cu opțiuni de politică publică cu privire la clarificarea rolurilor specifice posturilor și simplificarea clasificării posturilor, extinderea utilizării cadrelor de competență pentru toate procesele de MRU pentru toate funcțiile publice, de la nivel central, teritorial și local, iar ulterior și pentru personalul contractual, dar și în baza propunerii de act normativ detaliat în Livrabilul 8 - Analiză care să cuprindă propuneri de reglementare și instrumentele de fundamentare și motivare aferente.
Livrabilele menționate au fost elaborate de către Asocierea SC Ernst & Young SRL - Ascendis Consulting SRL - Băncilă, Diaconu și Asociații – Societate Profesională de Avocați cu Răspundere Limitată - 42 Organizational Assessment SRL - EY Cyprus Advisory Services Limited - Ernst & Young Cyprus Limited în cadrul proiectului privind realizarea contractului de servicii de consultanță în vederea elaborării de studii/ analize și proiecte de acte normative și acordarea de suport în vederea implementării jalonului 419 – PNRR - Operaționalizarea cadrelor de competențe în administrația publica centrală, derulat de către Agenția Națională a Funcționarilor Publici. 
Materialele realizate în cadrul proiectului “Dezvoltarea unui Sistem Unitar de Management al Resurselor Umane în Administrația Publică” (SIPOCA 136), derulat de către Secretariatul General al Guvernului și Banca Internațională pentru Reconstrucție și Dezvoltare/ Banca Mondială au servit drept sprijin fundamental pentru descrierea și detalierea pașilor de proces cuprinși în cadrul acestui ghid.
2. [bookmark: _Toc178347562][bookmark: _Toc192246335]Scop și obiective 	
Conform art. 73 alin. (4) din Anexa nr. 10 la Codul administrativ, la decizia conducătorului autorității sau instituției publice sau a comisiei de concurs pentru înalți funcționari publici, ca parte a concursului pe post se desfășoară o proba suplimentară pentru verificarea competențelor specifice, prevăzute la art. 11 alin. (2) lit. a)-d) din Anexa nr. 8 la Codul administrativ, necesare ocupării funcției publice pentru care se organizează concursul pe post și se gestionează de către unul sau mai mulți experți în domeniu, la solicitarea și prin grija autorității sau instituției publice organizatoare a concursului.
Îndrumările metodologice cuprinse în cadrul acestui ghid descriu în detaliu etapele de proces și activitățile prin intermediul cărora cadrele de competențe specifice sunt aplicate și utilizate de către experții în evaluarea competențelor specifice în desfășurare probei suplimentare ca parte a concursului pentru ocuparea funcțiilor publice, și propun spre utilizare instrumente și exemple în vederea parcurgerii cu succes a etapelor menționate.
Scopul prezentelor îndrumări metodologice cuprinse în cadrul acestui ghid este descrierea etapelor aplicării și utilizării cadrului de competențe specifice de către experții în evaluarea competențelor specifice în cadrul concursului pe post. Astfel, îndrumările vizează următoarele obiective:
1. crearea unui model standard pentru experți în ceea ce privește utilizarea a competențelor specifice în proba suplimentară de evaluare a competențelor specifice
2. stabilirea îndrumărilor metodologice de elaborare a probelor suplimentare de concurs în vederea evaluării competențelor specifice
3. stabilirea unui cadrul obiectiv și echitabil de evaluare a competențelor specifice de către experții în evaluarea acestora.
3. [bookmark: _Toc178347563][bookmark: _Toc192246336]Definiții
Termenii și expresiile de mai jos poartă semnificațiile prevăzute în Codul administrativ și în Anexele nr. 8, nr. 10 și nr. 11, respectiv:
	[bookmark: _Hlk175572598]Termen
	Definiție

	Abilitate 
	Componentă a unei competențe care se referă la capacitatea, dobândită în urma exersării, de a pune în practică o înțelegere teoretică a unui subiect.

	Analiza posturilor
	Proces realizat pe baza colectării informațiilor despre responsabilitățile și rezultatele așteptate ale fiecărui post aferent unei funcții publice din structura organizatorică, în vederea identificării scopului, obiectivelor, sarcinilor principale ale acestuia, precum și a competențelor necesare.

	Atitudine
	Componentă a unei competențe care se referă la predispoziții învățate de a reacționa cu consecvență la idei, persoane sau situații.

	Autoritate publică
	Organ de stat sau al unității administrativ-teritoriale care acționează în regim de putere publică pentru satisfacerea unui interes public, potrivit art. 5 lit. k) din Codul administrativ.

	Barem de corectare
	Instrument de repartizare a punctajului maxim care se acordă pentru fiecare subiect rezolvat corect și complet, respectiv pentru fiecare criteriu de evaluare, pe baza căruia se evaluează probele etapei de recrutare, ale etapei de selecţie şi ale concursului pe post, precum şi răspunsurile corecte.

	Cadru de competențe
	Model de referință pentru organizarea și dezvoltarea carierei profesionale, exprimat prin totalitatea standardelor, indicatorilor şi descriptorilor utilizați cu referire la capacitatea unei persoane de a selecta, combina și utiliza cunoștințe, abilități și alte achiziții constând în valori și atitudini, pentru rezolvarea cu succes a sarcinilor stabilite în exercitarea unei funcții, precum și pentru dezvoltarea profesională și personală, în condiții de eficacitate și eficiență.

	Categorie de competențe
	Competențe cu caracteristici comune în strânsă legătură una cu alta, care se pot grupa sub o etichetă comună pentru a crea un model simplu și ușor de înțeles.

	Codul administrativ
	Ordonanță de urgență nr. 57/2019, cu modificările și completările ulterioare, privind Codul administrativ.

	Comisie de concurs
	Organ colegial special constituit în vederea luării unor decizii, conform legii, asupra rezultatelor desfăşurării etapei de selecţie a concursului prevăzut la art. 467 alin. (3) lit. b) și art. 483 din Codul administrativ, precum și ale concursului de promovare în funcţii publice de conducere.

	Comisie de soluţionare a contestaţiilor
	Organ colegial special constituit în vederea luării unor decizii, conform legii, în urma solicitării primite din partea unuia sau mai multor candidaţi la ocuparea unei funcţii publice, asupra menţinerii sau, după caz, modificării rezultatelor stabilite de comisia de concurs.

	Concurs pentru ocuparea funcţiilor publice
	Procedură care reglementează modalitatea de ocupare a funcţiilor publice vacante prevăzute la art. 385 alin. (1) și (2) din Codul administrativ, cu excepţia celor care beneficiază de statute speciale în condiţiile legii, cuprinzând etapele prevăzute la art. 467 alin. (3) din Codul administrativ.

	Concurs național
	Modalitatea de realizare a etapei de recrutare a concursului prevăzut la art. 467 alin. (3) lit. a) din Codul administrativ, organizată de Agenţia Naţională a Funcționarilor Publici, pentru funcţiile publice prevăzute la art. 385 alin. (1) și (2) din Codul administrativ, cu excepţia celor care beneficiază de statute speciale în condiţiile legii, prevăzute în planul de recrutare a funcționarilor publici, prin care candidaţii sunt testaţi cu privire la cunoştinţele generale și competenţele generale deţinute, iar pe baza rezultatului obţinut dobândesc, după caz, dreptul de participare la etapa de selecţie pentru o perioadă de maxim 3 ani de la data promovării concursului naţional.

	Concurs pe post pentru funcțiile publice de stat și teritoriale
	Modalitatea de realizare a etapei de selecţie a concursului prevăzut la art. 467 alin. (3) lit. b) din Codul administrativ, organizată de fiecare instituţie și autoritate publică pentru funcţiile publice vacante prevăzute la art. 385 alin. (1) și (2) din Codul administrativ, cu excepţia celor care beneficiază de statute speciale în condiţiile legii, sau de comisia de concurs special constituită pentru ocuparea funcţiilor publice din categoria înalţilor funcționari publici, în cadrul căreia se verifică competenţele specifice și cunoştinţele de specialitate necesare ocupării unei funcţii publice vacante.

	Concurs pe post pentru funcțiile publice locale
	Modalitatea de verificare a cunoștințelor și competențelor generale și specifice conform art. 467 alin. (7) din Codul administrativ, organizată de autoritățile administrației publice locale și instituțiile publice subordonate acestora pentru ocuparea funcțiilor publice vacante și temporar vacante din administrația publică locală prevăzute la art. 385 alin. (3) din Codul administrativ, cu excepția celor care beneficiază de statute speciale în condițiile legii.

	Competență
	Set de caracteristici personale demonstrabile și măsurabile, ce cuprinde: cunoștințe, atitudini, aptitudini și abilități, care fac posibilă îndeplinirea eficace și eficientă a unei activități.

	Competențe generale
	Totalitatea competențelor necesare la nivelul întregului personal al unei instituții pentru a lucra în mod eficient la orice nivel ierarhic și indiferent de specializare.

	Competențe specifice
	Competențe obligatorii care au în componentă cunoștințe, atitudini, aptitudini și abilități, stabilite la nivelul instituției pentru fiecare post în parte, necesare ocupării funcției respective.

	Comportament
	Modalitate observabilă de a acționa a unei persoane în anumite situații.

	Concurs pe post
	Modalitatea de realizare a etapei de selecţie a concursului prevăzut la art. 467 alin. (3) din Codul administrativ, organizată de fiecare instituţie și autoritate publică pentru funcţiile publice vacante prevăzute la art. 385 alin. (1) și (2) din Codul administrativ, cu excepţia celor care beneficiază de statute speciale în condiţiile legii, sau de comisia de concurs special constituită pentru ocuparea funcţiilor publice din categoria înalţilor funcționari publici, în cadrul căreia se verifică competenţele specifice și cunoştinţele de specialitate necesare ocupării unei funcţii publice vacante.

	Cunoștințe
	Componentă a unei competențe care se referă la cunoașterea sau înțelegerea teoretică și/sau faptică a unui subiect dat, dobândită prin educație sau prin experiență.

	Cunoştinţe generale
	Cunoştinţe care atestă cunoaşterea sau înţelegerea teoretică în domeniul respectării demnităţii umane, protecţiei drepturilor şi libertăţilor fundamentale ale omului, prevenirii și combaterii incitării la ură și discriminare, egalităţii de şanse şi de tratament, în domeniul administraţiei publice, teoretice în domeniul tehnologiei informaţiei, precum și cu privire la deţinerea de competenţe lingvistice de comunicare într-o limbă străină pentru funcţiile publice corespunzătoare categoriei înalţilor funcționari publici.

	Cunoştinţe specifice
	Parte componentă a unei competenţe specifice care se referă la cunoaşterea sau înţelegerea teoretică și/sau practică a unui subiect dat, prin raportare la specialitatea studiilor necesare ocupării funcţiei publice pentru care se organizează concurs, dobândită prin educaţie sau prin experienţă.

	Cunoştinţe de specialitate
	Cunoştinţe care atestă cunoaşterea sau înţelegerea teoretică și/sau faptică a unui subiect dat cu relevanţă pentru funcţia publică pentru care se organizează concurs.

	Expert
	Persoana care are pregătire de specialitate atestată, potrivit legii, în domeniul în care se testează competenţele specifice ale candidatului prin proba suplimentară desfăşurată în cadrul concursului pe post şi care poate fi funcționar public desemnat de comisia de concurs pentru înalţii funcționari publici ori de conducătorul autorităţii sau instituţiei publice organizatoare a concursului din cadrul acesteia sau din cadrul autorităţii sau instituţiei publice în al cărei stat de funcţii se află funcţia publică vacantă pentru care se organizează concursul ori persoana cu care autoritatea sau instituţia publică organizatoare a concursului a contractat servicii de consultanţă.

	Fișa postului standardizată
	Document standard care cuprinde informaţii generale cu privire la condiţiile de ocupare a unui post aferent unei funcţii publice, scopul, principalele responsabilităţi, atribuţii și competenţe aferente postului.

	Funcție publică
	Ansamblul atribuţiilor şi responsabilităţilor, stabilite în temeiul legii, în scopul exercitării prerogativelor de putere publică de către autoritățile și instituțiile publice, potrivit art. 5 lit. y) din Codul administrativ.

	Funcție publică vacantă
	Orice funcţie publică în care nu a fost numit prin act administrativ un funcționar public, inclusiv funcţia publică temporar ocupată prin modalităţile prevăzute de lege.

	Funcționar public
	Persoana numită, în condițiile legii, într-o funcție publică, astfel cum prevede art. 371 alin. (1) din Codul administrativ.

	Instituție publică
	Structură funcțională care acționează în regim de putere publică și/sau prestează servicii publice și care este finanțată din venituri bugetare și/sau din venituri proprii, în condițiile legii finanțelor publice, potrivit art. 5 lit. w) din Codul administrativ.

	Interviu
	Probă a concursului pe post care constă în verificarea îndeplinirii competențelor specifice necesare exercitării funcției publice, care nu au fost verificate prin alte probe, precum și motivația candidaților.

	Locul de desfăşurare a etapelor concursului
	Spaţiul precis determinat de desfăşurare a probelor de concurs, care poate fi sediul instituţiei sau autorităţii publice care are competenţa de a organiza etapa respectivă sau un alt spaţiu care să asigure condiţii optime de desfăşurare a probelor de concurs.

	Nivel de competență
	Clasificare bazată pe gradul de complexitate care defineşte o competenţă și care diferenţiază competenţele între diferitele categorii de funcții/ posturi (de conducere sau de execuție), inclusiv între gradele profesionale ale funcțiilor de execuție.

	Organigrama
	Structură unitară redată sub forma unei diagrame logice, prin care se sistematizează și se concentrează modul de organizare a tuturor resurselor umane de la nivelul unei autorităţi sau instituţii publice, după caz, redând schematic detaliile cu privire la raporturile ierarhice de subordonare/ supraordonare, precum și raporturile de colaborare, potrivit art. 5 lit. f) din Codul administrativ.

	Plan de recrutare a funcționarilor publici
	Plan care se elaborează de către Agenţia Naţională a Funcționarilor Publici pe baza datelor transmise de către autorităţile și instituţiile publice și prin care se previzionează, pentru o perioadă de 2 ani, necesarul de resurse umane din funcţia publică de la nivelul autorităţilor şi instituţiilor publice în cadrul cărora sunt stabilite funcţiile publice prevăzute la art. 385 alin. (1) și (2) din Codul administrativ, cu excepţia celor care beneficiază de statute speciale în condiţiile legii.

	Platformă informatică de concurs
	Soluţie IT care cuprinde funcţionalităţi necesare organizării și desfăşurării concursului de ocupare a unei funcţii publice vacante și la care accesul este permis numai pe baza unui cont de utilizator creat individual.

	Post/ funcție 
	Poziţie în structura organizatorică a unei instituții pentru care sunt stabilite atribuţii și responsabilităţi cu limită de competenţă; în cadrul prezentului livrabil, titulatura de post sau funcție este folosită independent de categoria de personal la care se face referire.

	Probă suplimentară
	Probă a concursului pe post care constă în verificarea competențelor specifice prevăzute la art. 11 alin. (2) lit. a)-d) din Anexa nr. 8 la Codul administrativ, necesare ocupării funcției publice pentru care se organizează concursul pe post.

	Probă scrisă
	Probă a concursului pe post care constă în verificarea competențelor specifice prin următoarele forme: a) redactarea unei lucrări scrise de sinteză, b) rezolvarea unor teste-grilă, teste cu întrebări deschise sau c) exerciții care constau în rezolvarea unor situații practice, conform deciziei comisiei de concurs. Prin proba scrisă se verifică competențele specifice și cunoștințele de specialitate teoretice, precum și abilitățile specifice, ca parte componentă a competențelor specifice prevăzute la art. 11 alin. (2) lit. d) din Anexa nr. 8 la Codul administrativ, necesare ocupării funcției publice pentru care se organizează concursul pe post.

	Verificarea competenţei
	Ansamblu de proceduri prin care se verifică dacă o persoană deţine competenţa necesară ocupării unei funcţii publice, în condiţiile prevăzute în Anexa nr. 8 la Codul administrativ. 

	Verificarea eligibilităţii candidaţilor
	Probă eliminatorie în cadrul etapei de selecţie, care vizează verificarea de către comisia de concurs, respectiv de către comisia de soluţionare a contestaţiilor, după caz, a îndeplinirii condiţiilor de participare la concurs de către candidaţii înscrişi.


4. [bookmark: _Toc178347564][bookmark: _Toc192246337]Aplicabilitate și grup țintă
Îndrumările metodologice dezvoltate în cadrul acestui ghid se adresează și se aplică experților în evaluarea competențelor specifice, implicați în desfășurarea etapei de probă suplimentare a concursului pe post organizat pentru funcțiile publice prevăzute la art. 385 din Codul administrativ, respectiv: funcții publice de stat, funcții publice teritoriale, și ulterior, după caz, pentru funcții publice locale în măsura în care propunerea de reglementare elaborată în acest sens se va aproba și va intra în vigoare, cu mențiunea că aplicarea acesteia este preconizată a se face cel mai devreme începând cu anul 2027. 
Experții în evaluarea competențelor au următoarele responsabilități în cadrul concursului pe post:
· stabilesc subiectele probei suplimentare;
· asigură desfășurarea probei, evaluează și notează performanța fiecărui candidat în cadrul acestei probe;
· soluționează contestațiile depuse de candidați cu privire la rezultatul obținut în urma desfășurării probei suplimentare;
· comunică rezultatele finale în urma probei suplimentare către comisia de concurs. 
5. [bookmark: _Toc178347565][bookmark: _Toc192246338]Considerente teoretice și practice în utilizarea cadrelor de competențe specifice în organizarea și desfășurarea concursului pe post pentru ocuparea funcțiilor publice
Utilizarea cadrelor de competențe specifice în concursul pe post pentru ocuparea funcțiilor publice de stat, teritoriale și locale se traduce prin identificarea, elaborarea și administrarea unor probe de concurs relevante, care să ofere suport experților în evaluarea competențelor specifice ale candidaților.
În cadrul concursului pe post, proba suplimentară este proba de concurs care permite evaluarea aprofundată a competențelor specifice ale candidaților. Proba suplimentară, detaliată în art. 30 din Anexa nr. 11 la Codul administrativ, este concepută pentru a testa competențele specifice necesare ocupării funcției publice într-un cadru bine definit, cu respectarea strictă a termenilor legali și a condițiilor de participare, potrivit art. 30 alin. (2)-(3) din Anexa nr. 11 la Codul administrativ. 
Pentru concursurile pe post organizate pentru funcții publice de stat și teritoriale, proba suplimentară se desfășoară ulterior probei de verificare a eligibilităţii candidaților, potrivit art. 92 din Anexa nr. 10 la Codul administrativ, pe când pentru funcțiile publice locale se organizează ulterior probei de testare, conform art. 24 din Anexa nr. 10 la Codul administrativ. 
5.1. [bookmark: _Matricea_identificării_metodei][bookmark: _Toc178347566][bookmark: _Toc192246339]Matricea identificării metodei de evaluare pentru proba suplimentară 
În vederea identificării celor mai relevante metode de evaluare pentru proba suplimentară, se recomandă utilizarea unei matrici ce aduce la intersecție specificul activității postului, identificat prin împărțirea între funcțiile care desfășoară operațiuni specifice misiunii și obiectului de activitate al autorităţii sau instituţiei în cauza, iar pe de cealaltă parte funcţiile reprezentate de departamentele și compartimentele de suport, împreună cu nivelul de responsabilitate al funcțiilor publice, respectiv funcții publice de execuţie sau de conducere. 
Pe baza acestei intersecții și a tipului de competențe necesare fiecărei categorii din matrice, experții desemnaţi pentru evaluarea competențelor specifice vor identifica cea mai potrivită metodă de evaluare pentru a fi utilizată în organizarea și desfășurarea probei suplimentare, utilizând raționamentul prezentat în pagina următoare: 
	
	Funcții publice de execuție
	Funcții publice de conducere

	Funcții publice care presupun derularea activităților de suport
	În principiu, aceste funcții sunt responsabile de derularea proceselor din aria de responsabilitate, de analiză și raportare a rezultatelor, de elaborarea de noi politici și proceduri, de cunoașterea și aplicarea legislației și normelor în vigoare, de gestionarea informațiilor, relațiilor și riscurilor asociate ariei de responsabilitate.
Pentru îndeplinirea acestor atribuţii, sunt necesare competente derivate din cunoştinţe sau abilitați primordial legate de funcțiunea organizaționala deservită; de aceea, personalul care activează în funcțiuni de suport deţine competente, de regulă, ușor transferabile dintr-o instituție în alta.
Pentru evaluarea acestor competențe, se recomandă aplicarea testului grilă ca probă suplimentară în cadrul concursului.
	În general, aceste funcții se ocupă de activități ce necesită elaborarea de strategii, monitorizarea implementării și îmbunătățirii proceselor din aria de responsabilitate, precum și managementul resurselor umane.
Pentru evaluarea acestor competențe, se recomandă utilizarea studiului de caz axat pe domeniul funcțional, ca probă suplimentară în cadrul concursului.

	Funcții publice care presupun derularea operațiunilor centrale ale instituţiei/ autorităţii
	Similar funcţiilor suport, și funcţiile care îndeplinesc operațiuni specifice instituţiei/ autorităţii sunt responsabile de derularea proceselor din aria de responsabilitate, de analiză și raportare a rezultatelor, de elaborarea de noi politici și proceduri, de cunoașterea și aplicarea legislației și normelor în vigoare, de gestionarea informațiilor, relațiilor și riscurilor asociate ariei de responsabilitate.
Spre deosebire însă de funcţiile suport, competentele funcţiilor care presupun operațiuni specifice se dezvolta în strânsă legătură cu specificul instituției sau autorităţii în cauză și devin așadar mai greu transferabile în alte instituţii.
Pentru evaluarea acestor competențe, se recomandă utilizarea testului situațional ca probă suplimentară în cadrul concursului.
	În general, aceste funcții se ocupă de activități ce necesită elaborarea de strategii, monitorizarea implementării și îmbunătățirii proceselor din aria de responsabilitate, precum și managementul resurselor umane.
Pentru evaluarea acestor competențe, se recomandă utilizarea studiului de caz axat pe specificul instituției, ca probă suplimentară în cadrul concursului.


5.2. [bookmark: _Toc178347567][bookmark: _Toc192246340]Testul grilă
Testul grilă este o metodă de evaluare obiectivă care măsoară cunoștințele și abilitățile asociate competențelor specifice ale candidaților. Un subiect dintr-un test grilă constă de regulă într-o problemă sau întrebare ce vine cu o serie de soluții sau răspunsuri alternative, dintre care doar o variantă este cea corectă, celelalte fiind considerate distractori, candidatul având sarcina să aleagă răspunsul corect din întregul set prezentat de opțiuni. Această metodă este eficientă pentru a testa într-o manieră obiectivă și rapidă cunoștințele teoretice, înțelegerea și capacitatea de aplicare a abilităților candidaților.
Studiile științifice indică faptul că testele grilă au o validitate de conținut ridicată atunci când întrebările sunt bine construite și aliniate cu competențele necesare postului[footnoteRef:2]. Acestea sunt eficiente în măsurarea cunoștințelor și pot fi utilizate pentru a evalua înțelegerea informațiilor, principiilor și procedurilor relevante pentru post, cat și modalitatea în care aceste informații sunt aplicate în realitatea postului. [2:  Rodriguez, M. C. (2012). Construct equivalence of multiple-choice and constructed-response items: A random effects synthesis of correlations. Journal of Educational Measurement, 49(2), 183-199] 

În ceea ce privește considerentele teoretice și practice legate de dificultatea elaborării probelor de concurs, acestea presupun ca experții în evaluarea competențelor specifice să aibă o înțelegere clară a competențelor care trebuie evaluate, și deci a cunoștințelor și abilitaților specifice relevante pentru post. Elaborarea testelor grilă implică crearea de întrebări care să acopere o gamă largă de subiecte relevante pentru post, fără a favoriza ghicirea. Acest lucru necesită, pe lângă înțelegere aprofundată a domeniului, și o formulare precisă a întrebărilor și a variantelor de răspuns.
Din perspectiva dificultății administrării testelor grilă, aceasta este ușoară, însă este recomandat ca mediul de testare să fie controlat prin oferirea acelorași instrucțiuni tuturor candidaților, inclusiv pentru a preveni frauda sau perturbarea.
De regulă, 30 de minute sunt suficiente pentru administrarea și completarea majorității testelor grilă, dar acest timp poate fi ajustat în funcție de numărul întrebărilor și complexitatea acestora. Este important ca experții să acorde suficient timp candidaților pentru a citi și a răspunde la fiecare întrebare, fără grabă.
În ceea ce privește considerentele teoretice și practice legate de dificultatea evaluării răspunsurilor candidaților în cadrul probelor de concurs, în cadrul testelor grilă evaluarea este obiectivă și are o dificultate ușoară, deoarece fiecare întrebare are un singur răspuns corect. Astfel, se creează un barem de corectare ușor de utilizat, iar interpretarea rezultatelor este cantitativă și se bazează pe numărul de răspunsuri corecte. Totuși, este important ca experții să verifice și să se asigure că testul și subiectele acoperă toate competențele relevante, ajustând baremul de corectare dacă este necesar pentru a reflecta dificultatea întrebărilor.
În contextul funcțiilor publice de execuție care presupun activități de suport, testul grilă este cea mai bună metodă de evaluare întrucât permite măsurarea precisă a cunoștințelor declarative, cum ar fi înțelegerea legislației și normelor în vigoare, precum și aplicarea acestora dintr-o perspectivă procesuală și procedurală. Acest tip de test devine deci eficient pentru a evalua competențele specifice unei arii funcționale de activitate, oferind o imagine clară asupra gradului de expertiză al candidaților într-un mod rapid și standardizat. 
5.3. [bookmark: _Toc178347568][bookmark: _Toc192246341]Testul situațional
Testul situațional evaluează capacitatea candidaților de a aplica cunoștințele și abilitățile în scenarii practice și ipotetice care simulează situații reale. Acest tip de test este util pentru a vedea cum ar reacționa candidații în fața unor provocări specifice contextului autorităţii sau instituţiei în care se regăsește postul pentru care candidează.
Testele situaționale au o validitate predictivă semnificativă pentru performanța în muncă, deoarece evaluează aplicarea practică a cunoștințelor în contexte similare celor întâlnite în activitatea profesională[footnoteRef:3]. Acestea pot oferi o imagine mai bună a modului în care candidații vor acționa în situațiile operaționale de zi cu zi, și implicit și cum gestionează și abordează informații nuanțate și complexe. [3:  Lievens, F., & Patterson, F. (2011). The validity and incremental validity of knowledge tests, low-fidelity simulations, and high-fidelity simulations for predicting job performance în advanced-level high-stakes selection. Journal of Applied Psychology, 96(5), 927–940] 

În ceea ce privește considerentele teoretice și practice legate de dificultatea elaborării probelor de concurs, crearea testelor situaționale necesită dezvoltarea de scenarii relevante pentru autoritatea și instituţia în care se regăsește postul în cauză, și să reflecte provocările specifice pe care candidații selectați le vor putea întâmpina. Pentru a putea elabora scenariile, este necesară înțelegerea clară atât a competențelor evaluate cât și înțelegerea aprofundată a contextului, astfel încât scenariile să fie suficient de detaliate, specifice și lipsite de ambiguitate pentru a permite decizia candidaților în direcția dorită.
Din perspectiva dificultății administrării testelor situaționale, aceasta este ușoară, însă este recomandat ca mediul de testare să fie controlat prin oferirea acelorași instrucțiuni tuturor candidaților, dar și pentru a preveni frauda sau perturbarea.
În general, pentru administrarea și completarea testelor situaționale ca proba de concurs sunt recomandate intre 30 și 60 de minute, pentru a permite candidaților să citească scenariile, să reflecteze și să răspundă. Timpul poate fi ajustat în funcție de complexitatea scenariilor.
În ceea ce privește considerentele teoretice și practice legate de dificultatea evaluării răspunsurilor candidaților în cadrul probelor de concurs, în cadrul testelor situaționale evaluarea este obiectivă și are o dificultate ușoară, deoarece se face pe bază de punctaj. Evaluarea răspunsurilor în cadrul testelor situaționale se face pe baza unui barem de corectare care include răspunsuri corecte, parțial corecte și incorecte, care la final oferă un punctaj total fiecărui candidat. 
Testul situațional se diferențiază de testul grilă prin capacitatea sa de a evalua aplicarea practică a cunoștințelor în scenarii realiste, specifice instituției, fiind astfel preferat pentru funcțiile publice de execuție care desfășoară activități operaționale. Testul situațional este cea mai bună metodă de evaluare în acest context deoarece simulează provocările specifice cu care s-ar putea confrunta ocupantul postului în activitatea sa zilnică și testează capacitatea sa de a găsi soluții eficiente și inovatoare. 
5.4. [bookmark: _Toc178347569][bookmark: _Toc192246342]Studiul de caz
Studiul de caz este o metodă de evaluare complexă care implică prezentarea unei probleme reale sau ipotetice la care candidații răspund prin analiză detaliată și propunerea unor soluții. Această metodă permite evaluarea cunoștințelor, abilităților și atitudinilor într-o manieră în care reflectă realitatea.
Studiile de caz sunt eficiente în evaluarea aplicării cunoștințelor și abilităților și pot oferi o perspectivă asupra modului în care candidații gestionează situații complexe[footnoteRef:4].  [4:  Kleinmann, M., Ingold, P. V., Lievens, F., Jansen, A., Melchers, K. G., & Konig, C. J. (2011). A different look at why selection procedures work: The role of candidates' ability to identify criteria. Organizational Psychology Review, 1(2), 128-146] 

În ceea ce privește considerentele teoretice și practice legate de dificultatea elaborării probelor de concurs, elaborarea studiilor de caz presupune o dificultate mare întrucât necesită crearea unor scenarii care să fie relevante, provocatoare și să reflecte realitățile postului. Este necesar ca scenariile să fie suficient de complexe pentru a permite candidaților o marja mare de manevra – aici spre deosebire de testele grila și cele situaționale, răspunsurile corecte nu exista ca atare, ci trebuie demonstrate, sau altfel spus mai multe abordări pot să fie corecte, și în același timp suficient de specifice astfel încât comisia de concurs să poată urmări și evalua cu acuratețe competențele analizate.
Administrarea studiilor de caz necesită timp și resurse pentru a asigura că toți candidații înțeleg problema și au acces la informațiile necesare pentru a răspunde. Este recomandat ca o persoană din comisia de concurs să citească împreună cu fiecare candidat cerința studiului de caz și să ofere răspunsuri la întrebările candidaților, acolo unde este cazul. În acest mod, proba de concurs este prezentată într-un mod clar și accesibil.
În general, 60-90 de minute sunt recomandate, în funcție de complexitatea studiul de caz. Este important ca experții să se asigure că toți candidații au timp suficient pentru analiză și prezentare.
În ceea ce privește considerentele teoretice și practice legate de dificultatea evaluării răspunsurilor candidaților în cadrul probelor de concurs, evaluarea studiului de caz presupune un nivel de dificultate ridicat, întrucât se face pe baza răspunsurilor deschise și a calității analizei și soluțiilor propuse de candidați. Pentru ca interpretarea să fie una cat mai imparțială, este nevoie de un barem de corectare clar detaliat, de pregătire în prealabil a experților în evaluarea competențelor specifice, dar și de experiență în domeniul funcțional pentru a evalua adecvat soluțiile conform competențelor specifice necesare pentru post. 
Atât studiul de caz axat pe domeniul funcțional, cât și cel axat pe specificul instituției solicită candidaților să demonstreze și să pună în practică acele competențe specifice în scenarii care simulează provocări reale, oferind experților ocazia de a observa cum candidații pot naviga prin situații complexe și provocatoare, fără un unic răspuns corect predefinit. 
Cu toate acestea, studiul de caz axat pe domeniul funcțional, spre deosebire de cel axat pe specificul instituției, permite evaluarea competențelor de gestionare a activităților, proceselor și a oamenilor într-un mod care nu este limitat la specificul instituției sau autorităţii. Studiul și cerințele elaborate în cadrul acestei probe de concurs pot conține detalii dintr-o instituție fictivă, însă oferind detaliile relevante domeniului funcțional (procese, oameni, tehnologie disponibilă, etc.). Astfel, candidații pot arăta cum aplică acele competențe specifice în orice mediu, indiferent de instituție, oferind experților în evaluarea competențelor o perspectivă suplimentară asupra flexibilității și adaptabilității lor la diferite situații și provocări care pot apărea în domeniul de expertiză al candidaților. 
În ceea ce privește studiul de caz axat pe specificul instituției sau autorităţii, aplicabil funcţiilor publice cu activând în operațiunile centrale ale instituţiei/ autorităţii, acesta prezintă probleme concrete care reflectă realitățile operaționale ale instituției, evaluând capacitatea candidaților de a elabora și implementa strategii eficiente care să răspundă direct provocărilor și obiectivelor instituției publice. Studiul și cerințele elaborate în cadrul acestei probe de concurs trebuie să includă atât informațiile specifice domeniului funcțional, cât și particularitățile și nevoile specifice, care pot fi de actualitate sau nu, identice cu cele reale sau fictive, ale instituției organizatoare de concurs. În acest fel, se permite evaluarea competențelor specifice ale candidaților de a supraveghea și coordona activitățile și oamenii într-un mod care să fie aliniat cu misiunea, strategia, obiectivele și nevoile specifice ale instituției, oferind experților în evaluarea competențelor oportunitatea de a evalua relevanța și aplicabilitatea soluției propuse de candidați în contextul dat.
6. [bookmark: _Toc178347570][bookmark: _Toc192246343]Detalierea etapelor de utilizare a cadrelor de competențe specifice în organizarea și desfășurarea concurs pe post pentru ocuparea funcțiilor publice
Acest capitol include detalierea tuturor etapelor, activităților și pașilor de proces derulați în vederea utilizării cadrelor de competențe specifice de către experții în evaluarea acestora în concursul de selecție pentru ocuparea funcțiilor publice, respectiv:
1. Identificarea experților responsabili cu evaluarea competențelor specifice;
2. Pregătirea pentru desfășurarea probei suplimentare de concurs;
3. Desfășurarea probei suplimentare;
4. Notarea probelor și comunicarea rezultatelor inițiale;
5. Rezolvarea contestațiilor și comunicarea rezultatelor finale.
Fiecare subcapitol următor include următoarele detalii: 
a) schema logică a pașilor de parcurs/activităților din cadrul fiecărei etape;
b) descrierea etapei și activităților ce necesită derulare;
c) recomandări și bune practici sau exemple, în vederea derulării cu succes a fiecărei etape.

6.1. [bookmark: _Toc178347571][bookmark: _Toc192246344]Etapa 1 – Identificarea experților responsabili cu evaluarea competențelor specifice
6.1.1. Schema logică a pașilor de parcurs în cadrul etapei

6.1.2. Descrierea etapei și activităților ce necesită derulare
Activitatea 1: Identificarea experților responsabili cu evaluarea competențelor specifice
În primă fază, înaintea identificării propriu-zise a responsabililor cu evaluarea competențelor specifice, este necesară stabilirea criteriilor de identificare pentru experți. Este recomandat ca aceste criterii să fie stabilite și standardizate de către Agenția Națională a Funcționarilor Publici ca bune practici în cadrul procesului, ce pot fi replicate sau adaptate în cadrul instituțiilor și autorităților publice. 
Printre criteriile recomandate ce pot fi utilizate în identificarea experților, se numără:
	Experiență pe postul similar celui aflat la concurs și în domeniul funcțional aferent de cel puțin 3 ani;
	Demonstrarea competențelor digitale – experții trebuie să fie confortabili în utilizarea tehnologiei și să fie capabili să utilizeze platforma informatică de concurs.

	Cunoștințe tehnice aprofundate specifice domeniului funcțional ce reies în urma evaluării performanțelor anuale sau prin calificări academice (diplomă de masterat sau doctorat în domeniul funcțional);
	Lipsa conflictelor de interes sau a relațiilor cu potențialii candidați. De asemenea, experții nu trebuie să fie membri ai comisiei de concurs sau ai comisiei de soluționare a contestațiilor și nu trebuie să aibă nicio relație care ar putea influența obiectivitatea evaluării.


Pe baza criteriilor recomandate de identificare a experților în domeniul funcțional pentru care se organizează concursul de selecție, conform art. 8 din Anexa nr. 11 la Codul administrativ, pentru funcțiile publice din categoria înalților funcționari publici, comisia de concurs este cea responsabilă să identifice experții care îndeplinesc criteriile menționate în cadrul instituției sau autorității publice organizatoare de concurs, iar dacă este cazul, și în exteriorul acesteia. 
Se recomandă ca pentru evaluarea competențelor specifice ale funcțiilor de execuție din administrația publică centrală și teritorială, să se identifice cel puțin 2 experți, după cum urmează: 
· 1 expert care ocupă deja postul pentru care se organizează concursul de selecție, ori este încadrat în departamentul din care face parte postul pentru care se organizează concursul de selecție, având cel puțin același grad profesional cu cel al postului vacant. În cazul în care acest expert nu există sau nu se identifică intern, acesta este desemnat din afara instituției sau autorității publice care organizează concursul.
· 1 expert care ocupă o funcție de conducere în departamentul din care face parte postul pentru care se organizează concursul de selecție. Similar, în cazul în care acest expert nu există sau nu se identifică intern, acesta este desemnat din afara instituției sau autorității publice care organizează concursul.
Se recomandă ca pentru evaluarea competențelor specifice ale funcțiilor de conducere din administrația publică centrală și teritorială, să se identifice cel puțin 2 experți, după cum urmează: 
· 1 expert care ocupă o funcție de conducere în departamentul din care face parte postul pentru care se organizează concursul de selecție. Similar, în cazul în care acest expert nu există sau nu se identifică intern, acesta este desemnat din afara instituției sau autorității publice care organizează concursul.
· 1 expert care ocupă o funcție de conducere în domeniul funcțional al postului vacant desemnat din altă instituției sau autoritate publică. 
În cazul autorității sau instituției care organizează un concurs de selecție pentru funcții publice de stat, teritoriale sau locale, potrivit art. 73 alin. (3) din Anexa nr. 10 și a art. 7 alin. (1)-(3) din Anexa nr. 11 la Codul administrativ, conducătorul acesteia este cel responsabil de numirea experților în evaluarea competențelor specifice pentru gestionarea probelor suplimentare. În acest sens, recomandările utilizate în cazul funcțiilor de stat, teritoriale și locale pentru identificarea experților se aplică. 
Totuși, având în vedere ca în art. 7, alin. (3) din Anexa nr. 11 la Codul administrativ, se menționează că, atunci când nu se identifică local acești experți, conducătorul instituției sau autorității publice respective va acționa drept expert. 
Activitatea 2: Informarea și desemnarea experților responsabili cu evaluarea competențelor specifice
În urma identificării experților, aceștia sunt informați și consultați de către comisia de concurs, pentru funcțiile publice din categoria înalților funcționari publici, ori de către conducătorul instituției, pentru funcțiile publice de stat, teritoriale sau locale, cu privire la preluarea responsabilităților de expert în evaluarea competențelor specifice. De asemenea, în urma confirmării lor verbale că vor face parte din grupul de experți, aceștia trebuie să fie instruiți cu privire la atribuțiile lor principale, care fac referire la elaborarea subiectelor și baremului de corectare pentru proba suplimentară, administrarea probei suplimentare, notarea și comunicarea rezultatelor, urmând să primească materialele necesare exercitării acestor responsabilități (de exemplu: ghidul prezent). 
6.1.3. Recomandări și bune practici/ exemple
În vederea derulării cu succes a acestei etape, se recomandă:
· diseminarea de către ANFP a criteriilor recomandate de identificare a experților în evaluarea competențelor specifice, criterii care să fie utilizate în mod consistent pentru toate concursurile pe post, indiferent de instituția sau autoritatea publică organizatoare.
· crearea unei baze de date de către Agenția Națională a Funcționarilor Publici care să centralizeze experții desemnați în evaluarea competențelor specifice pe domenii funcționale. În felul acesta, Agenția Națională a Funcționarilor Publici poate oferi suportul necesar instituțiilor sau autorităților publice în situațiile în care în cadrul unei autorităţi sau instituţii nu se pot identifica experți interni pentru desfășurarea probelor suplimentare din cadrul concursului pe post.
· punerea la dispoziție a unei sesiuni de instruire, în format înregistrat, pentru a asigura înțelegerea de către toți experții într-o manieră a modului desfășurării procesului și a probei suplimentare, a responsabilităților pe care le au, dar și a modului de utilizare a platformei informatice.
	ALTE RECOMANDĂRI:
· Identificarea unui număr suficient de experți care să poată evalua în mod obiectiv competențele specifice.
· Identificarea experților inclusiv din alte instituții sau autorități publice, care îndeplinesc criteriile stabilite.
	
	DE EVITAT:
· Lipsa verificării referințelor sau recomandărilor altor persoane din cadrul instituției sau autorității publice care pot oferi informații cu privire la cunoștințele și competențele specifice experților identificați și desemnați.
· Desemnarea experților care ar putea avea conflicte de interese cu candidații sau cu membrii comisiei de concurs, conform art. 30 alin. (3) din Anexa nr. 11 la Codul administrativ.



6.2. [bookmark: _Toc192246345][bookmark: _Toc178347572]Etapa 2 – Stabilirea detaliilor administrative și a competențelor specifice pentru organizarea probei suplimentare 
6.2.1. Schema logică a pașilor de parcurs în cadrul etapei

6.2.2. Descrierea etapei și activităților ce necesită derulare
Activitatea 1: Consultarea fișei de post și a cadrului de competențe specifice
Pentru identificarea probei suplimentare pentru concursul de selecție, este necesara în primă fază ca experții să consulte fișa de post și competențele specifice postului vacant. Parcurgând și analizând responsabilitățile postului, precum și cunoștințele, abilitățile și atitudinile ce trebuie urmărite și evaluate în cadrul probei suplimentare, experții se asigură că au toate informațiile necesare înaintea elaborării subiectelor și a baremului de corectare. 
În urma consultării documentației, experții pot elabora o listă a tuturor competențelor specifice necesare pentru ocuparea postului de care să țină cont în timpul elaborării subiectelor pentru proba suplimentară. 
Activitatea 2: Identificarea probei de concurs specifice postului conform matricei
În continuare, pe baza informațiilor identificate în cadrul activității 1 în urma consultării fișei de post și identificării tipului postului, anume funcție publică ce desfășoară activități de suport sau funcţie publica ce desfăşoară activități operaționale, precum și nivelul ierarhic, anume funcție publică de execuție sau de conducere, experții aplică matricea de identificare a probei suplimentare de concurs, detaliată în capitolul 5 al ghidului prezent pentru a determina tipul de probă adecvată pentru postul vacant pentru care se organizează proba suplimentară.
Pe baza acestei matrici de identificare a probei suplimentare, experții vor determina și identifica modalitatea de evaluare a competențelor specifice prin probă suplimentară, mai exact prin test grilă, test situațional, studiu de caz axat pe domeniu funcțional sau studiu de caz axat pe specificul instituției.
Activitatea 3: Conducătorul autorității sau instituției derulează consultarea cu privire la evaluarea competențelor specifice prin proba suplimentară
Conducătorul instituției sau autorității publice se consultă cu experții desemnați pentru a determina necesitatea evaluării competențelor specifice prin proba suplimentară.
Informațiile furnizate de către experți sunt ulterior incluse în cadrul înștiințării către ANFP cu privire la organizarea concursului pe post, și apoi în cadrul anunțului de concurs. 
6.2.3. Recomandări și bune practici/ exemple	
În vederea derulării cu succes a acestei etape, se recomandă:
· analizarea documentației relevante din partea experților pentru a identifica în mod adecvat competențele specifice necesare ocupării postului.
· consultarea conducătorului autorității sau instituției publice cu privire la modalitatea de evaluare a competențelor specifice prin proba suplimentară, înaintea înștiințării ANFP și publicării anunțului de concurs.
6.3. [bookmark: _Toc192246346]Etapa 3 – Pregătirea pentru desfășurarea probei suplimentare de concurs
6.3.1. Schema logică a pașilor de parcurs în cadrul etapei

6.3.2. Descrierea etapei și activităților ce necesită derulare
Activitatea 1: Elaborarea subiectelor pentru proba suplimentară și a baremului de concurs aferent
În elaborarea subiectelor pentru probele suplimentare și a baremului de evaluare aferent, este important ca experții să țină cont de o serie de principii de bază, aplicabile probelor de utilizat: 

Considerente practice pentru elaborarea subiectelor
Subiectele se stabilesc pe baza bibliografiei de specialitate şi a tematicii de specialitate, astfel încât să reflecte capacitatea de analiză şi sinteză a candidaţilor şi de înţelegere a tematicii de specialitate, în concordanţă cu nivelul şi specificul funcţiilor publice pentru care se organizează concursul. De asemenea, subiectele elaborate trebuie să reflecte competențele specifice domeniului funcțional și responsabilitățile specifice cuprinse în fișa de post. Fiecare element al probei de concurs trebuie să evalueze una sau mai multe dintre aceste competențe într-un mod care permite diferențierea nivelului de expertiză a candidaților.
Baremul de corectare, este instrumentul de repartizare a punctajului maxim care se acordă pentru fiecare subiect rezolvat corect şi complet, respectiv pentru fiecare criteriu de evaluare, pe baza căruia se evaluează probele concursului pe post, precum şi răspunsurile corecte. Acesta trebuie să fie direct corelat cu subiectul elaborat, pe baza competențelor specifice și a atribuțiilor detaliate în fișa de post, reflectând modul în care fiecare răspuns demonstrează aceste competențe.
Considerente practice pentru elaborarea baremului de corectare
Principiul 1 – Alinierea la specificul postului


Considerente practice pentru elaborarea subiectelor
Subiectele elaborate trebuie să asigure obiectivitate în evaluare, evitând formulări ce favorizează ambiguitate dar și identificarea cu ușurință a răspunsului corect/ căutat. De asemenea, subiectele trebuie să ofere instrucțiuni clare și ușor de ințeles candidaților, pentru a evita confuzia și pentru a asigura că toți candidații știu ce se așteaptă de la ei.
Baremul de corectare trebuie să fie standardizat, cu instrucțiuni și criterii clare de acordare a punctajelor, astfel încât să fie evident cum se traduce fiecare răspuns în nivelul de competență al candidatului. Răspunsurile corecte sau așteptate trebuie să fie definite în mod explicit, iar punctajele să fie alocate pe baza conformității cu aceste răspunsuri.
Considerente practice pentru elaborarea baremului de corectare
Principiul 2 – Obiectivitate


Considerente practice pentru elaborarea subiectelor
Subiectele elaborate se stabilesc pe baza bibliografiei de specialitate şi a tematicii de specialitate, situație în care bibliografia ar trebui stabilită astfel încât să acopere verificarea de competențe specifice necesare în ocuparea postului. Subiectele elaborate trebuie să fie variate în gradul de dificultate, precum și în oferirea opțiunilor de răspuns parțial corecte acolo unde este cazul, astfel încât să contribuie la diferențierea candidaților.
Așa cum subiectele elaborate trebuie să fie variate în gradul de dificultate sau varietate a răspunsurilor, baremul de corectare trebuie să asigure că pentru fiecare întrebare / problemă / sarcină elaborată există ponderi diferite de evaluare în funcție de dificultate și / sau varietate de răspunsuri (răspunsuri corecte și parțial corecte).
Considerente practice pentru elaborarea baremului de corectare
Principiul 3 – Diversitate


Considerente practice pentru elaborarea subiectelor

Subiectele elaborate trebuie să ofere șanse egale tuturor candidaților de a demonstra competențele lor. Întrebările și sarcinile nu trebuie să avantajeze sau să dezavantajeze anumite grupuri de candidați și trebuie să fie libere de orice formă de părtinire sau discriminare.
Baremul de corectare trebuie să fie concret, specific și detaliat cu toate potențialele variante de răspuns corecte sau parțial corect, astfel încât experții în evaluarea competențelor specifice să nu fie nevoiți să adauge criterii adiționale ulterior evaluării candidaților, ce pot avantaja sau dezavantaja anumite grupuri de candidați.
Considerente practice pentru elaborarea baremului de corectare
Principiul 4 – Echitate


Aceste principii de bază asigură pentru experții în evaluarea competențelor specifice o bază și un standard pentru elaborarea subiectelor și baremului de corectare pentru probele suplimentare de concurs, indiferent de postul vacant, competențele urmărite sau tipul de probă suplimentară de concurs.
Procesual, există două direcții de lucru pe care experții le pot aplica în abordarea sarcinii:
	Abordare de lucru – Grup de lucru (abordare eficientă în elaborarea subiectelor pentru proba studiului de caz, fie axat pe domeniul funcțional, fie pe specificul instituției)

	Elaborarea subiectelor
	Elaborarea baremului de corectare

	Experții stabilesc una sau mai multe întâlniri de lucru în cadrul cărora:
· Discută direcția generală pentru subiectele pe care le vor elabora, precum și informațiile pe care le vor include 
· Elaborează împreună subiectele pentru proba suplimentară de concurs, dezbătând și împărtășind perspectivele diferite.
· Verifică pe măsura ce progresează că fiecare subiect bifează cele 4 principii de bază și revin asupra acelor subiecte care nu le îndeplinesc, revizuind și modificând în consecință.
	Pe măsură ce subiectele de evaluare sunt elaborate în grupul de lucru, experții creează și baremul de corectare astfel:
· Atunci când subiectul este definit, se asigură că baremul de corectare urmărește evaluarea tuturor competențelor specifice necesare. 
· Discută și anticipează opțiunile de răspuns ce pot fi incluse în subiect sau oferite de către candidați, pentru a se asigura că sunt plauzibile și stabilesc într-o manieră obiectivă punctajul acordat.






	Abordare de lucru – Lucru individual (abordare eficientă în elaborarea subiectelor pentru probele de test grilă sau situațional)

	Elaborarea subiectelor
	Elaborarea baremului de corectare

	Experții lucrează predominant individual, urmând să se întâlnească într-o singură ședință de lucru:
· În primă fază, experții distribuie între ei competențele pentru care vor elabora subiecte, și stabilesc un termen limită în care vor finaliza această sarcină.
· Experții transmit și împărtășesc între ei subiectele elaborate individual, fie pe 
e-mail, fie printr-un fișier comun de lucru. 
· Fiecare expert își alocă timp pentru parcurgerea celorlalte subiecte elaborate de către ceilalți experți.
· Ulterior, experții se întâlnesc într-o ședință de lucru pentru a discuta subiectele și perspectivele deschis, revizuind și modificând acolo unde este cazul, ținând cont de principiile de bază.
	Aceasta abordare presupune realizarea baremului de corectare de fiecare expert în parte, concomitent cu elaborarea subiectelor pentru proba suplimentară, determinând toate variantele de răspuns corecte, parțial corecte și greșite


O bună practică pe care experții o pot utiliza în elaborarea baremului de corectare este de a menține consistența modalității de evaluare pe tot parcursul etapei de selecție, prin stabilirea și utilizarea pragurilor și punctajelor reglementate în cadrul Anexei nr. 10 și Anexei nr. 11 la Codul administrativ pentru proba scrisă și proba interviului: 
a. Punctajul maxim pentru proba suplimentară să fie de 100 de puncte;
b. Punctajul minim pentru admiterea candidaților să fie de minim 60 de puncte, în cazul concursurilor pentru ocuparea funcțiilor publice de execuție;
c. Punctajul minim pentru admiterea candidaților să fie de minim 70 de puncte, în cazul concursurilor pentru ocuparea funcțiilor publice de conducere și a funcțiilor publice din categoria înalților funcționari publici.
În cazul în care experții consideră că o altă modalitate de acordare a punctajelor este mai potrivită pentru subiectele elaborate, aceasta poate fi utilizată ulterior agreării acesteia de către toți experții.
Oricare din aceste practici trebuie incluse în prealabil în cadrul procedurilor aprobate prin act administrativ al conducătorilor autorităţilor sau instituţiilor publice şi publicate pe pagina de internet a acestora, conform art. 21 alin. (6) din Anexa nr. 8 la Codul administrativ.
Activitatea 2: Pregătirea experților pentru desfășurarea și evaluarea probei suplimentare
Cu 1-3 zile lucrătoare înaintea desfășurării probei suplimentare de concurs, experții se întâlnesc, stabilesc și agreează împreună responsabilitățile și sarcinile fiecăruia în această etapă:
· Pregătirea echipamentelor și materialelor necesare pentru proba suplimentară;
· Pregătirea locației de desfășurarea a probei;
· Comunicarea scopului evaluării și a instrucțiunilor de rezolvare a probei de concurs suplimentare;
· Supravegherea candidaților pe parcursul probei - este recomandabilă implicarea tuturor experților;
· Colectarea subiectelor și a rezolvărilor propuse de candidați, la finalul probei.
În același context, experții trec împreună prin baremul de corectare, simulând răspunsurile care pot fi primite din partea candidaților și aplicând baremul de corectare. De asemenea, ei agrează responsabilitățile și sarcinile fiecăruia în această etapă:
· Evaluarea răspunsurilor și aplicarea baremului de corectare – este recomandabilă implicarea tuturor experților;
· Centralizarea informațiilor;
· Transmiterea și comunicarea rezultatelor către comisia de concurs.
În cadrul acestei activități, și cel puțin cu 1 zi înaintea desfășurării probei de concurs, responsabilul desemnat pentru pregătirea echipamentelor și materialelor necesare va asigura că există ceasuri funcționale în fiecare sală de administrare a probei suplimentare, printarea subiectelor pentru numărul de candidați înscriși, alături de câteva subiecte de rezervă, și obținerea instrumentelor de calcul (dacă este cazul) și a instrumentelor de scris pentru candidați, toate acestea urmând să fie distribuite și puse la dispoziție în ziua desfășurării probei de concurs. 
De asemenea, tot cu cel puțin 1 zi înaintea desfășurării probei de concurs, experții vor informa membrii comisiei de concurs cu privire la subiectele de concurs și instrucțiunile ce sunt necesar de transmis candidaților în timpul desfășurării probei suplimentare, în situația în care se solicită membrilor comisie de concurs să participe la asigurarea supravegherii candidaților la proba suplimentară. În caz contrar, comsiai de concurs nu are atribuții în cadrul acestei activități.
6.3.3. Recomandări și bune practici/ exemple	
În vederea derulării cu succes a acestei etape, se recomandă:
· ca experții să se asigure că fiecare subiect de concurs este clar formulat și direct relevant pentru competențele specifice necesare postului, dar și pentru specificul instituției organizatoare de concurs. Se recomandă evitarea termenilor ambigui, sau a celor tehnici ne legați direct de postul pentru care se organizează concursul.
· elaborarea unei secțiuni cu instrucțiuni, în cadrul căreia să se specifice în mod concret așteptările de la candidaţi și timpul alocat pentru fiecare etapă a sarcinii de lucru.
· elaborarea unei secțiuni de introducere și context, care să ofere ocazia candidaților să se pună într-un context al instituției și domeniului funcțional pentru rezolvarea sarcinii. Experții trebuie să se asigure că oferă detaliile relevante și instrucțiuni detaliate pentru domeniul funcțional, privind procese, oameni și tehnologie existentă, precum și informații.
· legate de stadiul actual al instituției, misiune, viziune, valori, direcție strategică și obiective. Includerea informațiilor specifice despre instituţia publică servește drept ancoră și ajută candidații să facă legături importante între post și instituție.
· ca fiecare expert să își îndeplinească obligația de a completa fișa individuală cu evaluarea proprie a fiecărui candidat.

	ALTE RECOMANDĂRI:
· Simularea administrării probei suplimentare de către experți pentru a identifica și a remedia orice posibile probleme logistice sau de comunicare.
· Asigurarea că toate echipamentele necesare probei suplimentare sunt funcționale și pregătite pentru utilizare.
	
	DE EVITAT:
· Realizarea schimbărilor semnificative în subiecte sau în baremul de corectare cu puțin timp înainte de concurs.


6.4. [bookmark: _Toc178347573][bookmark: _Toc192246347]Etapa 4 – Desfășurarea probei suplimentare 
6.4.1. Schema logică a pașilor de parcurs în cadrul etapei

6.4.2. Descrierea etapei și activităților ce necesită derulare
Activitatea 1: Pregătirea locației în care se desfășoară proba suplimentară
În ziua desfășurării probei suplimentare, expertul desemnat responsabil de pregătirea locației de desfășurarea a probei se asigură în primul rând că spațiul alocat este adecvat, bine iluminat, ventilat și liniștit pentru a permite candidaților să performeze în cadrul probei fără perturbări și în condiții optime de testare. Expertul responsabil pune la dispoziție apoi echipamentele și materialele necesare pentru desfășurarea probei, asigurând în fiecare sală ciorne și echipamente de scris candidaților. 
În prealabil, expertul se ocupă de aranjarea locației / sălii într-o manieră în care să permită supravegherea eficientă a tuturor candidaților și să prevină posibilitatea de fraudă sau colaborare între candidați. Concomitent, acesta va asigura și accesibilitatea pentru toți candidații, inclusiv pentru cei cu dizabilități în condițiile prevăzute de Legea nr. 448/2006, cu modificările și completările ulterioare. 
Activitatea 2: Desfășurarea probei suplimentare 
În funcție de numărul candidaților admiși pentru proba suplimentară, membrii comisiei de concurs pot susține experții în desfășurarea probei suplimentare drept supraveghetori pentru a evita tentativele de fraudă.
Înainte de începerea probei scrise se face apelul nominal al candidaţilor în vederea îndeplinirii formalităţilor prealabile, respectiv verificarea identităţii pe baza cărții de identitate. Candidaţii care nu sunt prezenţi la efectuarea apelului nominal și care nu pot face dovada identităţii prin prezentarea cărţii de identitate sunt consideraţi absenţi. 
După apelul nominal, se admit candidații în cadrul locației desfășurării probei, putându-se prezenta numai candidații declarați „admis“ la proba precedentă: pentru funcțiile de stat și teritoriale, proba precedentă constă în verificarea eligibilităţii pe baza dosarului de concurs, iar pentru funcțiile locale este testarea. 
La ora comunicată de începere a probei suplimentare, expertul desemnat împarte subiectele de concurs tuturor candidaților și comunică într-o manieră clară scopul, instrucțiunile și durata probei, oferind candidaților oportunitatea să adreseze și clarifice întrebările pe care le au. 
După începerea comunicării subiectelor este interzis accesul candidaţilor care întârzie sau al oricărei persoane, cu excepţia personalului de supraveghere, a membrilor comisiei de concurs, a persoanelor care asigură secretariatul comisiei de concurs, precum și a persoanei/persoanelor responsabile cu monitorizarea şi supravegherea în sălile de concurs, așa cum este stipulat în prevederile Anexei nr. 10 și nr. 11 la Codul administrativ. De asemenea, ieşirea din sală a candidaților, anterior finalizării probei suplimentare, atrage eliminarea din concurs, cu excepţia situaţiilor de urgenţă, în care aceştia pot fi însoţiţi de unul din experți sau una dintre persoanele responsabile cu monitorizarea şi supravegherea. 
Pe parcursul probei, experții monitorizează și urmăresc candidații astfel încât să prevină orice formă de fraudă sau comportament inadecvat. 
În urma finalizării probei din partea candidaților ori la finalul timpului alocat probei de concurs, unul din experți sau secretariatul comisiei de concurs, colectează răspunsurile din partea candidaților, precum și a subiectelor de concurs distribuite inițial. Colectarea subiectelor de concurs la finalul probei este la fel de importantă, întrucât asigură confidențialitatea probei suplimentare și evită distribuirea acestora. 
6.4.3. Recomandări și bune practici/ exemple	
În vederea derulării cu succes a acestei etape, se recomandă:
· pe perioada desfășurării probei suplimentare, e recomandat să se creeze o atmosferă calmă și să se asigure un mediu profesional pentru a reduce anxietatea candidaților și pentru a le permite să-și demonstreze competențele în cele mai bune condiții.
· pregătirea unui plan de rezervă din partea comisiei de concurs și a experților pentru gestionarea situațiilor neprevăzute, precum întreruperea curentului electric sau alte urgențe.
· acolo unde este necesar personal auxiliar pentru supravegherea probelor suplimentare de concurs, este recomandat ca experții și / sau comisia de concurs să îi instruiască cel târziu în ziua desfășurării probei suplimentare.
· ca fiecare expert în evaluarea competențelor specifice prin probă suplimentară desemnat în cadrul concursului pe post să își îndeplinească obligația de a completa fișa individuală cu evaluarea proprie a fiecărui candidat

	ALTE RECOMANDĂRI:
· Asigurarea unei locații pentru desfășurarea probei suplimentare care să fie bine aerisită și luminată, ideal cu lumină naturală.
· Verificarea și asigurarea conformității cu toate reglementările relevante, inclusiv cele privind accesibilitatea pentru persoanele cu dizabilități.
· Asigurarea că există suficiente echipamente și materiale pentru toți candidații care s-au prezentat pentru desfășurarea probei suplimentare.
	
	DE EVITAT:
· Permiterea discuțiilor între candidați înaintea începerii probei suplimentare, ori permiterea utilizării echipamentelor neautorizate (de exemplu, telefoane, ceasuri inteligente) în timpul probei suplimentare.
· Ignorarea nevoilor candidaților în timpul probelor suplimentare de concurs, precum posibilitatea de a avea o sticlă de apă permisă pe durata probei sau de a permite accesul la toaletă însoțiți, ce pot diminua acestora capacitatea de a se concentra și performa. 

6.5. [bookmark: _Toc192246348]Etapa 5 – Notarea probelor și comunicarea rezultatelor
6.5.1. Schema logică a pașilor de parcurs în cadrul etapei

6.5.2. Descrierea etapei și activităților ce necesită derulare
Activitatea 1: Notarea probei suplimentare conform baremului de corectare
În cadrul acestei activități, fiecare expert în parte preia baremul de corectare și evaluează individual răspunsurile candidaților pe baza acestuia, asigurându-se că punctajele acordate sunt conform instrucțiunilor și informațiilor din baremul de corectare. Punctajul probei suplimentare se calculează realizând media aritmetică dintre punctajele tuturor experților implicați în evaluarea competențelor, ulterior stabilindu-se calificativul de „admis” sau „respins”. 
Experții declară „admis” candidatul care obține punctajul minim stabilit ca fiind necesar pentru  promovarea probei (de exemplu, minim 60 de puncte în cazul concursurilor organizate pentru ocuparea funcţiilor publice de execuţie sau minim 70 de puncte, în cazul concursurilor organizate pentru ocuparea funcţiilor publice de conducere). În caz contrar, acesta este declarat „respins”. 
În situația în care se identifică diferențe de evaluare mai mari de 10% din punctajul maxim ce poate fi obținut în cadrul probei suplimentare (de exemplu, diferență de 10 puncte atunci când punctajul maxim este de 100 puncte) între experții în evaluarea competențelor, aceștia recorectează răspunsurile candidaților. 
Procedura recorectării se efectuează o singură dată, iar, în cazul menţinerii aceleiași diferenţe și după recorectare, punctajul final va fi calculat ca medie aritmetică a punctajelor acordate de experți. Expertul care a acordat cel mai mic, respectiv cel mai mare punctaj îşi motivează punctajul acordat, detaliat pe baremul de corectare, în fişa individuală. 
Atunci când nu există diferențe mai mari de 10% din punctajul maxim ce poate fi obținut în cadrul probei suplimentare între punctajele acordate de experți se acordă punctajul pentru proba suplimentară pe baza mediei aritmetice a punctajelor acordate de fiecare expert. 
Experții trebuie să se asigure că realizează evaluarea probei suplimentare în calendarul agreat și comunicat candidaților și comisiei de concurs.
Activitatea 2: Centralizarea informațiilor 
După notarea probelor de către toți experții, secretarul comisiei de concurs centralizează într-un document în afara platformei informatice punctajele acordate în fișa individuală a fiecărui expert și deciziile de admitere sau respingere, după caz.
Activitatea 3: Publicarea și comunicarea rezultatelor 
Publicarea rezultatelor se realizează de către secretarul comisiei de concurs, prin platforma informatică, în calendarul agreat și comunicat candidaților. Odată cu publicarea rezultatelor inițiale către candidați, este important ca aceștia să fie informați despre procesul și calendarul de depunere și soluționare a contestațiilor.
6.5.3. Recomandări și bune practici/ exemple	
În vederea derulării cu succes a acestei etape, se recomandă:
· utilizarea echipamentului adecvat și a pachetului MS Office pentru a eficientiza procesul de centralizare și comunicare a rezultatelor. 
· documentarea procesului de evaluare din partea experților și păstrarea informațiilor pentru a putea răspunde la orice întrebări sau în cazul contestațiilor. 
· ca fiecare expert în evaluarea competențelor specifice prin probă suplimentară desemnat în cadrul concursului pe post să își îndeplinească obligația de a completa fișa individuală cu evaluarea proprie a fiecărui candidat.

	ALTE RECOMANDĂRI:
· Menținerea confidențialității rezultatelor și a informațiilor personale ale candidaților pe tot parcursul activităților de evaluare și comunicare a rezultatelor.
	
	DE EVITAT:
· Întârzierile în evaluarea și comunicarea rezultatelor, pentru a nu crea o percepție negativă din partea candidaților asupra concursului pe post.
· Erorile în centralizarea și calcularea rezultatelor, pentru a reduce numărul contestațiilor.

6.6.1. Schema logică a pașilor de parcurs în cadrul etapei

6.6.2. Descrierea etapei și activităților ce necesită derulare
Activitatea 1: Depunerea contestațiilor
Candidații au posibilitatea de contestație, conform informațiilor și calendarului comunicat, imediat după comunicarea rezultatelor inițiale. Candidații care nu sunt de acord cu rezultatele probei suplimentare pot depune contestații în termen de o zi lucrătoare de la data afișării rezultatului, prin intermediul platformei informatice de concurs.
Activitatea 2: Soluționarea contestațiilor
Similar cu etapa anterioară, în cadrul acestei activități, fiecare expert în parte reevaluează rezolvările oferite de candidați în cadrul probei suplimentare de concurs conform baremului de corectare, asigurându-se că punctajele acordate sunt conform instrucțiunilor și informațiilor din baremul de corectare.
În situaţia în care între experți există diferenţe de opinie care nu au putut fi soluţionate de comun acord sau o diferenţă de punctaj mai mare de 10 puncte (sau 10% din punctajul maxim ce poate fi obținut în cadrul probei suplimentare), candidatul va fi declarat „admis” în funcţie de opinia majoritară, consemnată conform secţiunilor individuale alocate fiecărui membru în fişa individuală. Expertul care nu este de acord cu opinia majoritară formulează opinie separată, motivată, și o consemnează în fişa individuală. 
Experții admit contestaţia modificând rezultatul probei suplimentare atunci când constată că punctajul acordat în urma contestației este mai mare decât cel acordat inițial sau respinge contestația atunci când constată că punctajul este mai mic sau egal cu cel acordat inițial. Experții declară „admis” candidatul contestator dacă obține în urma contestației un punctaj minim de 60 de puncte în cazul concursurilor organizate pentru ocuparea funcţiilor publice de execuţie sau minim 70 de puncte, în cazul concursurilor organizate pentru ocuparea funcţiilor publice de conducere. În caz contrar acesta este declarat „respins”. Ori, acolo unde experții aleg să utilizeze altă modalitate de acordare a punctajului, declară „admis” sau „respins” candidatul în baza abordării stabilite în activitatea de elaborare a subiectelor și a baremului de corectare aferent.
Activitatea 3: Centralizarea informațiilor 
Secretarul comisiei de soluționare a contestațiilor centralizează într-un document în afara platformei informatice punctajele acordate în urma contestațiilor și deciziile de admitere sau respingere a contestațiilor, după caz. 
Activitatea 4: Publicarea și comunicarea rezultatelor finale
La finalul celor 2 zile lucrătoare dedicate soluționării contestațiilor, secretarul comisiei de concurs încarcă rezultatele în platforma informatică de concurs și pe site-ul instituției organizatoare a etapei de selecție, comunicând astfel rezultatele contestaţiilor depuse.
Candidații contestatari pot verifica rezultatele prin intermediul platformei informatice de concurs, în contul fiecărui candidat primind o notificare prin e-mail atunci când sunt se încheie perioada de soluționare a contestațiilor, precum și pe site-ul autorităţii sau instituţiei organizatoare, la secţiunea special creată în acest scop, imediat după soluţionarea contestaţiilor. 
În cazul respingerii contestaţiei, candidatul se poate adresa instanţei de contencios administrativ, în condiţiile legii. 
6.6.3. Recomandări și bune practici/ exemple	
În vederea derulării cu succes a acestei etape, se recomandă:
· utilizarea echipamentului adecvat și a pachetului MS Office pentru a eficientiza activitățile de centralizare și comunicare a rezultatelor.
	ALTE RECOMANDĂRI:
· Menținerea confidențialității rezultatelor și a informațiilor personale ale candidaților pe tot parcursul activităților de evaluare și comunicare a rezultatelor.
	
	DE EVITAT:
· Aplicarea baremului de corectare în mod diferit în timpul reevaluării contestațiilor, deoarece acest lucru poate duce la inechitate și evaluări părtinitoare.




[bookmark: _Toc192246350]Anexa 1 – Recomandări, bune practici și exemple	pentru proba suplimentară prin test grilă
În vederea elaborării subiectelor și baremului de corectare pentru testul grilă, se recomandă:
· Pentru a menține consistența modalității de evaluare pe tot parcursul etapei de selecție, stabilirea și utilizarea pragurilor și punctajelor reglementate în cadrul Anexei nr. 10 și Anexei nr. 11 la Codul administrativ pentru proba scrisă și proba interviului: 
a. Punctajul maxim pentru proba suplimentară să fie de 100 de puncte;
b. Punctajul minim pentru admiterea candidaților să fie de minim 60 de puncte, în cazul concursurilor pentru ocuparea funcțiilor publice de execuție;
c. Punctajul minim pentru admiterea candidaților să fie de minim 70 de puncte, în cazul concursurilor pentru ocuparea funcțiilor publice de conducere și a funcțiilor publice din categoria înalților funcționari publici.
· În cazul în care experții consideră că o altă modalitate de acordare a punctajelor este mai potrivită pentru subiectele elaborate, aceasta poate fi utilizată ulterior agreării acesteia de către toți experții.
· Oricare din aceste practici trebuie incluse în prealabil în cadrul procedurilor aprobate prin act administrativ al conducătorilor autorităţilor sau instituţiilor publice şi publicate pe pagina de internet a acestora, conform art. 21 alin. (6) din Anexa nr. 8 la Codul administrativ.
· Pentru a asigura validitate subiectelor elaborate, experții trebuie să se asigure că acoperă toate competențele necesare, dar și că există mai multe întrebări care adresează aceeași competență. Prin adresarea mai multor întrebări, cu grade diferite de dificultate, care evaluează aceeași competență, experții se asigură că măsoară într-un mod cât mai fidel și obiectiv nivelul de expertiză al candidaților.
· În determinarea variantelor de răspuns, trebuie să existe un singur răspuns corect punctat cu un punctaj determinat de experți și raportat la punctajul maxim ce poate fi obținut în cadrul probei, și 3 variante de răspuns, numite distractori, greșite, punctate cu 0 puncte. Atunci când se elaborează întrebări cu un grad foarte ridicat de dificultate, experții în evaluarea competențelor specifice pot opta pentru acordarea unui punctaj mai mare răspunsului corect și 0 puncte distractorilor. În plus, pentru testul grilă, se recomandă evitarea răspunsurilor parțial corecte și a întrebărilor cu mai multe variante de răspuns corecte. 
· În elaborarea întrebărilor și a opțiunilor de răspuns, experții trebuie să asigure claritate, să evite crearea ambiguității sau a dublului înțeles, pentru a evita confuzia candidaților. 
· Întrebările și răspunsurile elaborate trebuie să includă strict informațiile rezultate din fisa de post și să facă trimitere la aspectele practice ale postului vacant. Experții trebuie să asigure că nu creează subiecte la care candidații nu vor putea răspunde utilizând cunoştinţele specifice aferente competențelor analizate, sau având expertiza practică necesară, constituita din abilităţile specifice, pentru postul vacant.
· În elaborarea întrebărilor, se recomandă evitarea formulărilor înșelătoare, care să inducă răspunsuri greșite. 
· Variantele de răspuns trebuie să fie consistente în formulare cu întrebarea, să aibă toate forme paralele, să fie la fel de lungi și să utilizeze un limbaj similar, astfel încât experții să se asigure că răspunsurile nu pot fi intuite sau ghicite din formularea întrebării sau a variantelor de răspuns.
· Atât în elaborarea subiectelor, cât și a răspunsurilor, se recomandă evitarea formulărilor negative de tipul „Care din variantele de mai jos nu este corecta?” sau „Din variantele de mai jos, sunt corecte toate cu excepția...”. Atunci când totuși este necesară utilizarea unor astfel de întrebări, este importantă evidențierea negației (de exemplu, prin italicizare sau îngroșare a textului ce include negația), astfel încât să nu creeze confuzie candidaților. 
· În elaborarea variantelor de răspuns, se recomandă utilizarea unor distractori plauzibili ca variante incorecte de răspuns și evitarea utilizării variantelor de răspuns de tipul „Toate cele de mai sus” / „Niciuna din variantele de răspuns”. Distractorii utilizați ce sunt improbabili nu servesc drept distractori, ci mai degrabă drept variante ce pot fi ușor eliminate de candidați în vederea identificării răspunsului corect.
· Variantele de răspuns nu trebuie să fie excesiv de lung frazate, întrucât scopul de evaluare a competenței specifice postului se diminuează și se transforma în modul de evaluare a înțelegerii textului
· De asemenea, variantele de răspuns trebuie ordonate într-o formă logică (de exemplu, în ordine numerică sau alfabetică) ce evită părtinirea, deopotrivă a experților sau candidaților, către o variantă specifică de răspuns. 
· În elaborarea subiectelor ca întreg pentru testul grilă, experții trebuie să se asigure că anumite întrebări sau variante de răspuns nu pot oferi răspunsul la alte întrebări ce se regăsesc în testul grilă. 
· În urma aplicării baremului de corectare, se va oferi calificativul „admis” tuturor candidaților care au obținut un punctaj care să reflecte răspunsuri corecte în proporție de 60% în raport cu întrebările din cadrul probei suplimentare de test grilă, în cazul concursurilor pentru ocuparea funcțiilor publice de execuție, sau în proporție de 70% în cazul concursurilor pentru ocuparea funcțiilor publice de conducere și a funcțiilor publice din categoria înalților funcționari publici.
Pentru a pune în practică și exemplifica toate principiile și recomandările oferite în elaborarea subiectelor și baremului de corectare pentru un test grilă, se ia drept exemplu următorul post și fișa de post aferentă:
	Autoritatea publică
	Consiliul Județean Argeș

	Postul
	Consilier

	Clasa / Gradul Profesional
	I / Superior

	Nivelul postului: 
	Execuție

	Domeniul funcțional
	Managementul Resurselor Umane

	Atribuțiile detaliate în cadrul fișei de post:

	1. Aplică legislația privind încadrarea personalului pe funcții, stabilirea salariului de bază, a indemnizației de conducere și a altor sporuri, pentru personalul din aparatul de specialitate al Consiliului Județean Argeș;
2. Întocmește organigrama și statul de funcții pentru aparatul de specialitate al consiliului județean și acordă asistență instituțiilor subordonate;
3. Întocmește proiectul de buget anual și pe perioade mai mari, privind cheltuielile de personal pentru aparatul de specialitate al Consiliului Județean Argeș, pe categorii și articole bugetare;
4. Acordă asistență de specialitate în ceea ce privește respectarea legislației la încadrarea personalului pe funcții, stabilirea salariilor de bază, a sporurilor și indemnizațiilor, pentru instituțiile din subordine și consiliile locale, la solicitarea acestora;
5. Urmărește stabilirea corectă a veniturilor salariale brute și modificările intervenite în plata drepturilor salariale;
6. Întocmește și transmite situații privind numărul de personal conform actelor normative de salarizare, precum și fondul de salarii consumat, pentru perioadele solicitate;
7. Actualizează și întocmește statul de personal pentru aparatul de specialitate al consiliului județean, conform legislației în vigoare și programelor informatice realizate în acest scop și întocmește actele normative privind drepturile salariale;
8. Operează și răspunde de introducerea datelor în programele informatice întocmite pentru calculul drepturilor salariale până la total venit brut;
9. Întocmește, completează și transmite datele în registrul public de evidență a salariaților, conform prevederilor Hotărârii Guvernului nr. 905/2017, actualizată;
10. Întocmește documentația privind organizarea concursurilor de recrutare, promovare în funcții/grade/clase;
11. Asigură secretariatul comisiilor de concurs și de evaluare pentru managerii instituțiilor de cultură din subordinea Consiliului Județean Argeș;
12. Elaborează și actualizează procedurile din domeniul gestionării resurselor umane de care este responsabil;
13. Analizează petiții/sesizări în probleme de specialitate;
14. Completează și transmite chestionarele statistice solicitate pe probleme de personal și salarizare;
15. Întocmește documentația privind mișcarea personalului din aparatul de specialitate al consiliului județean;
16. Răspunde de păstrarea și arhivarea documentelor de personal;
17. Operează și răspunde de introducerea datelor în programele informatice întocmite pentru calculul drepturilor salariale până la total venit brut;
18. Asigură aplicarea corectă a prevederilor în vigoare în domeniul legislației muncii și salarizării;
19. Păstrează confidențialitatea datelor cu caracter personal cuprinse în evidența funcționarilor publici/personalului contractual, în condițiile legii;
20. Înlocuiește șeful ierarhic pe perioada cât acesta se află în concediu de odihnă, lipsește din instituție și în orice alte situații neprecizate;
21. Comunică funcționarilor publici informațiile referitoare la raportul de serviciu, la numirea acestora în funcția publică sau, după caz, la modificarea raportului de serviciu, conform prevederilor Ordinului nr. 72/2023 al președintelui Agenției Naționale a Funcționarilor Publici pentru aprobarea formatului standard al informațiilor referitoare la raportul de serviciu al funcționarului public;
22. Respectă prevederile Regulamentului (UE) 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date în cadrul activității specifice desfășurate;
23. Îndeplinește orice alte atribuții stabilite prin lege, precum și cele repartizate de conducere.

	Competențele specifice:

	· Competențe specifice privind implementarea proceselor de resurse umane în conformitate cu legislația în vigoare;
· Competențe specifice de gestionare a dosarelor profesionale;
· Competențe specifice privind elaborarea statelor de funcții;
· Competențe specifice de analiză a posturilor;
· Competențe specifice privind acordarea de asistență de specialitate în domeniul resurselor umane.



Este recomandat ca subiectele transmise candidaților să includă o serie de instrucțiuni înaintea începerii rezolvării acestora, care să includă direcții despre modul corect de rezolvare (de exemplu, dacă există o singură variantă corectă de răspuns), modalitatea de corectare ulterioară și timpul alocat probei. Un exemplu de instrucțiuni pentru candidați poate arăta astfel:
Testul conține întrebări cu alegere multiplă, fiecare având patru variante de răspuns, din care doar una este corectă. Pentru fiecare întrebare, selectați varianta de răspuns pe care o considerați corectă și marcați-o clar pe foaia de răspuns. Nu există penalizări pentru răspunsuri greșite, deci vă încurajăm să răspundeți la toate întrebările. Timpul alocat pentru completarea testului este de ... minute. Veți fi notificat când mai sunt 10 minute rămase din proba suplimentară.
Instrucțiuni de rezolvare pentru candidați:

De asemenea, este important ca în baremul de corectare să existe o serie de instrucțiuni și pentru membrii comisiei de concurs și cei ai comisiei de soluționare a contestațiilor, care să detalieze modalitatea adecvată de corectare a răspunsurilor candidaților. Prin urmare, instrucțiunile pentru experți pot arăta astfel: 
Utilizați baremul de corectare elaborat pentru a acorda punctaje fiecărui răspuns conform criteriilor stabilite. Verificați că fiecare foaie de răspuns este completată corect și că răspunsurile sunt marcate clar. Acordați 1 punct pentru fiecare răspuns corect și 0 puncte pentru răspunsurile incorecte. În cazul întrebărilor negative sau cu formulări complexe, verificați cu atenție pentru a asigura că punctajul acordat este cel adecvat.
Instrucțiuni pentru experți în aplicarea baremului de corectare:

Pe baza specificului postului, subiectele de test grilă pot arăta astfel:
	Competența evaluată: Implementarea proceselor de resurse umane în conformitate cu legislația în vigoare

	Exemplul 1 de subiect

	Care este termenul legal pentru transmiterea modificărilor aduse datelor din registrul general de evidență a salariaților în cazul schimbării duratei contractului individual de muncă?

	Răspuns corect
	Răspuns incorect
	Răspuns incorect
	Răspuns incorect

	a) Cel târziu în ziua anterioară producerii modificării
	b) În ziua în care modificarea are loc
	c) În termen de 3 zile lucrătoare de la modificare 
	d) În termen de 20 de zile lucrătoare de la modificare

	Punctaj acordat: 1
	Punctaj acordat: 0
	Punctaj acordat: 0
	Punctaj acordat: 0

	Exemplul 2 de subiect

	Conform Codului muncii, care este durata maximă anuală pentru care un angajator poate dispune efectuarea de ore suplimentare?

	Răspuns incorect
	Răspuns corect
	Răspuns incorect
	Răspuns incorect

	a) 180 de ore
	b) 360 de ore
	c) 400 de ore
	d) Nu există un maxim legal stabilit

	Punctaj acordat: 0
	Punctaj acordat: 1
	Punctaj acordat: 0
	Punctaj acordat: 0

	Exemplul 3 de subiect

	În cazul transferului unui funcționar public, care este termenul de actualizare a datelor în registrul general de evidență a salariaților?

	Răspuns incorect
	Răspuns corect
	Răspuns incorect
	Răspuns incorect

	a) Datele se transmit în ziua transferului
	b) Datele se transmit în termen de 5 zile lucrătoare de la transfer
	c) Datele se transmit în termen de 20 de zile lucrătoare de la transfer
	d) Datele se transmit în termen de 30 de zile lucrătoare de la transfer

	Punctaj acordat: 0
	Punctaj acordat: 1
	Punctaj acordat: 0
	Punctaj acordat: 0



	Competența evaluată: Gestionarea dosarelor profesionale

	Exemplul 1 de subiect

	În cazul unei modificări legislative care afectează dosarele profesionale ale funcționarilor publici, care este prima acțiune ce trebuie realizată de fiecare autoritate sau instituție publică în cadrul căreia sunt numiți funcționari publici? 

	Răspuns incorect
	Răspuns incorect
	Răspuns incorect
	Răspuns corect

	a) Așteptarea instrucțiunilor de la conducerea instituției
	b) Așteptarea instrucțiunilor de la Inspecția Muncii
	c) Informarea salariaților despre schimbările legislative aduse în dosarul lor de personal
	d) Revizuirea și actualizarea dosarelor pentru a reflecta noile cerințe legale

	Punctaj acordat: 0
	Punctaj acordat: 0
	Punctaj acordat: 0
	Punctaj acordat: 1

	Exemplul 2 de subiect

	Care este termenul legal pentru eliberarea unei copii certificate pentru conformitate cu originalul a documentelor din dosarul personal al salariatului, la cererea acestuia?

	Răspuns incorect
	Răspuns incorect
	Răspuns corect
	Răspuns incorect

	a) 5 zile lucrătoare de la solicitare
	b) 10 zile lucrătoare de la solicitare
	c) 15 zile lucrătoare de la solicitare
	d) 20 zile lucrătoare de la solicitare

	Punctaj acordat: 0
	Punctaj acordat: 0
	Punctaj acordat: 1
	Punctaj acordat: 0

	Exemplul 3 de subiect

	În cazul în care un salariat solicită un extras din registrul general de evidență a salariaților și angajatorul nu poate furniza acest document, ce procedură trebuie urmată?

	Răspuns incorect
	Răspuns corect
	Răspuns incorect
	Răspuns incorect

	a) Salariatul nu poate obține un extras

	b) Salariatul poate solicita documentul direct de la Inspecția Muncii
	c) Salariatul trebuie să aștepte până când angajatorul poate furniza documentul
	d) Salariatul se adresează conducerii instituției sau autorității publice

	Punctaj acordat: 0
	Punctaj acordat: 1
	Punctaj acordat: 0
	Punctaj acordat: 0



	Competența evaluată: Elaborarea statelor de funcții

	Exemplul 1 de subiect

	Care este frecvența cu care trebuie actualizat statul de funcții?

	Răspuns incorect
	Răspuns incorect
	Răspuns incorect
	Răspuns corect

	a) Anual, odată cu elaborarea și transmiterea către ANFP a planului de ocupare a funcțiilor publice
	b) De două ori pe an, în anticiparea concursului național de selecție
	c) Trimestrial, în funcție de posturile vacante și necesarul de resurse umane
	d) Ori de câte ori este necesar, în funcție de modificările structurale sau legislative

	Punctaj acordat: 0
	Punctaj acordat: 0
	Punctaj acordat: 0
	Punctaj acordat: 1

	Exemplul 2 de subiect

	În cazul în care statul de funcții trebuie să fie modificat ca urmare a unei reorganizări, care dintre următoarele variante de răspuns reflectă procedura legală de urmat?

	Răspuns incorect
	Răspuns incorect
	Răspuns corect
	Răspuns incorect

	a) Se notifică imediat toți angajații despre schimbări
	b) Se elaborează un proiect de modificare care trebuie aprobat de Agenția Națională a Funcționarilor Publici
	c) Se elaborează un proiect de modificare care trebuie aprobat de conducătorul instituției publice sau dacă este cazul, de conducătorul instituției publice ierarhic superioare
	d) Se așteaptă aprobarea de la Inspecția Muncii înainte de a face orice schimbare

	Punctaj acordat: 0
	Punctaj acordat: 0
	Punctaj acordat: 1
	Punctaj acordat: 0

	Exemplul 3 de subiect

	Care este rolul statului de funcții în cadrul instituției sau autorității publice? 

	Răspuns corect
	Răspuns incorect
	Răspuns incorect
	Răspuns incorect

	a) Să sumarizeze structura organizatorică a instituției, indicând numărul și detaliile posturilor aprobate, precum și starea ocupării acestora. 
	b) Să determine bugetul alocat în instituția sau autoritatea publică pentru resursele umane 

	c) Să reflecte cerințele legale și nevoile operaționale ale instituției sau autorității publice

	d) Să servească drept bază pentru negocierile contractelor colective de muncă ale instituției sau autorității publice

	Punctaj acordat: 1
	Punctaj acordat: 0
	Punctaj acordat: 0
	Punctaj acordat: 0



	Competența evaluată: Analiza posturilor

	Exemplul 1 de subiect

	Care dintre următoarele nu este un rezultat direct al analizei posturilor?

	Răspuns corect
	Răspuns incorect
	Răspuns incorect
	Răspuns incorect

	a) Alegerea candidaților pentru ocuparea posturilor vacante 
	b) Identificarea echipamentelor și instrumentelor de lucru specifice
	c) Stabilirea obiectivelor și indicatorilor de performanță pentru fiecare post

	d) Identificarea relațiilor de subordonare și colaborare interne și externe necesare atingerii obiectivelor

	Punctaj acordat: 1
	Punctaj acordat: 0
	Punctaj acordat: 0
	Punctaj acordat: 0

	Exemplul 2 de subiect

	Ce informații trebuie colectate și completate în formularul de analiză a posturilor? 

	Răspuns incorect
	Răspuns corect
	Răspuns incorect
	Răspuns incorect

	a) Scopul și obiectivele funcției, Atribuțiile postului, Relațiile de colaborare și subordonare, Echipamente și instrumente de lucru, Competențe specifice postului

	b) Scopul funcției, Atribuțiile și obiectivele postului, Relațiile de colaborare și subordonare, Echipamente și instrumente de lucru, Cunoștințe, abilități și atitudini specifice postului

	c) Scopul funcției, Atribuțiile și obiectivele postului, Relațiile de colaborare și subordonare, Echipamente și instrumente de lucru, Competențe specifice postului

	d) Scopul și atribuțiile funcției, Obiectivele postului, Relațiile de colaborare și subordonare, Echipamente și instrumente de lucru, Cunoștințe, abilități și atitudini specifice postului

	Punctaj acordat: 0
	Punctaj acordat: 1
	Punctaj acordat: 0
	Punctaj acordat: 0

	Exemplul 3 de subiect

	În analiza posturilor, cum trebuie abordată identificarea echipamentelor și instrumentelor de lucru? 

	Răspuns corect
	Răspuns incorect
	Răspuns incorect
	Răspuns incorect

	a) Ca o analiză a necesității stabilirii unei competențe specifice legate de utilizarea lor 
	b) Ca o descriere detaliată a modului de utilizare a echipamentelor 
	c) Ca o evaluare a costurilor asociate cu echipamentele și instrumentele de lucru 
	d) Ca o listă a tuturor echipamentelor și instrumentelor necesare în vederea derulării sarcinilor

	Punctaj acordat: 1
	Punctaj acordat: 0
	Punctaj acordat: 0
	Punctaj acordat: 0



	Competența evaluată: Acordarea de asistență de specialitate în domeniul resurselor umane

	Exemplul 1 de subiect

	În cazul unei sesizări din partea unui salariat cu privire la nerespectarea legislației de resurse umane, care este prima acțiune pe care trebuie să o întreprindă compartimentul de resurse umane?

	Răspuns corect
	Răspuns incorect
	Răspuns incorect
	Răspuns incorect

	a) Să analizeze sesizarea și să obțină dovezi care să determine dacă aceasta este jusitificată
	b) Să convoace o întâlnire cu sindicatul reprezentativ
	c) Să informeze imediat conducerea instituției
	d) Să se consulte cu un reprezentant al diviziei juridice

	Punctaj acordat: 1
	Punctaj acordat: 0
	Punctaj acordat: 0
	Punctaj acordat: 0

	Exemplul 2 de subiect

	Ce obligații are compartimentul de resurse umane dintr-o instituție sau autoritate publică în ceea ce privește prelucrarea datelor cu caracter personal ale salariaților în registrul general de evidență a salariaților? 

	Răspuns incorect
	Răspuns incorect
	Răspuns corect
	Răspuns incorect

	a) Să arhiveze datele în conformitate cu legislația privind protecția datelor cu caracter personal 
	b) Să asigure confidențialitatea și securitatea datelor
	c) Să obțină consimțământul scris al fiecărui salariat 
	d) Să ofere acces la datele cu caracter personal doar funcționarilor publici din divizia de resurse umane

	Punctaj acordat: 0
	Punctaj acordat: 0
	Punctaj acordat: 1
	Punctaj acordat: 0

	Exemplul 3 de subiect

	În ce context calificativul obținut de salariați în procesul de evaluare a performanțelor individuale nu este relevant în procesele de management al resurselor umane?

	Răspuns incorect
	Răspuns corect
	Răspuns incorect
	Răspuns incorect

	a) Acordarea de prime
	b) Analiza postului pentru determinarea competențelor specifice
	c) Identificarea de cursuri sau programe de formare profesională
	d) Promovarea într-o funcție publică superioară

	Punctaj acordat: 0
	Punctaj acordat: 1
	Punctaj acordat: 0
	Punctaj acordat: 0



[bookmark: _Toc192246351]Anexa 2 – Recomandări, bune practici și exemple	pentru proba suplimentară prin test situațional
În vederea elaborării subiectelor și baremului de corectare pentru testul situațional, se recomandă:
· Pentru a menține consistența modalității de evaluare pe tot parcursul etapei de selecție, stabilirea și utilizarea pragurilor și punctajelor reglementate în cadrul Anexei nr. 10 și Anexei nr. 11 la Codul administrativ pentru proba scrisă și proba interviului: 
· Punctajul maxim pentru proba suplimentară să fie de 100 de puncte;
· Punctajul minim pentru admiterea candidaților să fie de minim 60 de puncte, în cazul concursurilor pentru ocuparea funcțiilor publice de execuție;
· Punctajul minim pentru admiterea candidaților să fie de minim 70 de puncte, în cazul concursurilor pentru ocuparea funcțiilor publice de conducere și a funcțiilor publice din categoria înalților funcționari publici.
· În cazul în care experții consideră că o altă modalitate de acordare a punctajelor este mai potrivită pentru subiectele elaborate, aceasta poate fi utilizată ulterior agreării acesteia de către toți experții.
· Oricare din aceste practici trebuie incluse în prealabil în cadrul procedurilor aprobate prin act administrativ al conducătorilor autorităţilor sau instituţiilor publice şi publicate pe pagina de internet a acestora, conform art. 21 alin. (6) din Anexa nr. 8 la Codul administrativ.
· Pentru a asigura validitate subiectelor elaborate, experții trebuie să se asigure că acoperă toate competențele necesare, dar și că există mai multe situații care adresează aceeași competență. Prin adresarea mai multor situații, cu grade diferite de dificultate, care evaluează aceeași competență, experții se asigură că măsoară într-un mod cât mai fidel și obiectiv gradul de expertiză al candidaților.
· Fiecare situație trebuie să evalueze o singură competență, iar experții trebuie să se asigure că scenariul elaborat este direct legat de acea competență. Odată identificată și stabilită competența, experții vor utiliza următoarea abordare în pași de elaborare a întrebării situaționale:
a. Clarificarea contextului și rolului candidaților la începutul scenariului
b. Explicarea situației cu care se confruntă candidații
c. Introducerea unei complicații
d. Adresarea întrebării și obiectivului (de exemplu, „Ce ai face în această situație?”, „Ce ai face în acest scenariu pentru a rezolva..?”, etc.)
· În determinarea variantelor de răspuns, trebuie să existe un singur răspuns corect punctat cu un punctaj determinat de experți și raportat la punctajul maxim ce se poate obține în cadrul probei, un singur răspuns parțial corect punctat cu jumătate din punctajul acordat răspunsului corect și 2 variante de răspuns incorecte, punctate cu 0 puncte. De exemplu, dacă răspunsul corect este punctat cu 5 puncte, răspunsul parțial este punctat cu 2,5 puncte, iar răspunsurile greșite cu 0 puncte. 
· În elaborarea situațiilor, experții trebuie să asigure scenarii detaliate, plauzibile, care să reflecte claritate, să evite crearea ambiguității sau a dublului înțeles a evita confuzia candidaților. 
· Variantele de răspuns trebuie să fie consistente în formulare cu întrebarea și între ele, să utilizeze verbe la același timp gramatical, să aibă fie similare în formă, ca număr de cuvinte, astfel încât experții să se asigure că răspunsurile nu pot fi intuite sau ghicite din formularea întrebării sau a variantelor de răspuns.
· Atât în elaborarea subiectelor, cât și a răspunsurilor, se recomandă evitarea formulărilor negative ce includ „nu” sau „cu excepția...”. Atunci când totuși este necesară utilizarea unor astfel de întrebări sau variante de răspuns, este importantă italicizarea negației, astfel încât să nu creeze confuzie candidaților. 
· In elaborarea variantelor de răspuns, acestea trebuie formulate drept acțiuni / decizii pe care candidatul le poate lua pentru rezolvarea situației, și nu rezultate ale acțiunilor / deciziilor luate.
· Variantele de răspuns nu trebuie să fie excesiv de lung frazate, întrucât scopul de evaluarea a competenței specifice postului se diminuează și devine mai de grabă un mod de evaluare a competenței de înțelegere a textului. 
· De asemenea, variantele de răspuns trebuie ordonate într-o formă logică (de exemplu, în ordine numerică sau alfabetică) ce evită părtinirea, deopotrivă a experților sau candidaților, către o variantă specifică de răspuns. 
· În elaborarea subiectelor ca întreg pentru testul situațional, experții trebuie să se asigure că anumite întrebări sau variante de răspuns nu pot oferi răspunsul la alte întrebări ce se regăsesc în testul situațional. 
· În urma aplicării baremului de corectare, se va oferi calificativul „admis” tuturor candidaților care au obținut un punctaj care să reflecte răspunsuri corecte în proporție de 60% în raport cu întrebările din cadrul probei suplimentare de test grilă, în cazul concursurilor pentru ocuparea funcțiilor publice de execuție, sau în proporție de 70% în cazul concursurilor pentru ocuparea funcțiilor publice de conducere și a funcțiilor publice din categoria înalților funcționari publici.

Pentru a pune în practică și exemplifica toate principiile și recomandările oferite în elaborarea subiectelor și baremului de corectare pentru un test situațional, se ia drept exemplu următorul post:
	Autoritatea publică
	Primăria Municipiului Mangalia

	Postul
	Consilier

	Clasa / Gradul Profesional
	I / Asistent

	Nivelul postului: 
	Execuție

	Domeniul funcțional
	Achiziții și Investiții publice

	Atribuțiile detaliate în cadrul fișei de post:

	1. Întocmirea notelor de fundamentare, rapoartelor de specialitate, referatelor și dispozițiilor primarului pentru aprobarea modificărilor din cadrul capitolelor de cheltuieli bugetare a listelor obiectivelor de investiții cu finanțare parțială sau integrală de la buget;
2. Întocmirea de rapoarte de specialitate și proiecte de hotărâri în vederea aprobării de către Consiliul Local al Municipiului Mangalia, a documentațiilor tehnico - economice ale obiectivelor de investiții noi, indiferent de sursa de finanțare pentru Primăria Municipiului Mangalia și pentru instituțiile subordonate Consiliului Local;
3. Urmărirea realizării investițiilor cuprinse în listele obiectivelor de investiții cu finanțare parțială sau integrală de la buget pentru Primăria Municipiului Mangalia precum și pentru instituțiile subordonate Consiliului Local, întocmind lunar și de câte ori este cazul situații privind realizarea lor;
4. Elaborarea temelor de proiectare pentru obiectivele de investiții a căror proiectare urmează a se licita;
5. Cuprinderea fondurilor necesare în listele de investiții a primăriei municipiului Mangalia, pentru demararea lucrărilor de proiectare;
6. Participarea în comisiile de licitație a Primăriei Municipiului Mangalia, atunci când se numește prin dispoziția primarului;
7. Asigură și răspunde de organizarea procedurilor legale și participă în comisiile de recepție a documentațiilor tehnico-economice, executate din fonduri locale, structurale sau alte fonduri legal constituite;
8. Asigură secretariatul și punerea la dispoziția comisiei de recepție a documentațiilor de proiectare, în vederea verificării și recepționării acestora, dacă corespund în întregime cu prevederile din tema de proiectare, realitate de pe teren, normative, standarde, reglementări, etc;
9. Monitorizarea lucrărilor de proiectare: denumirea lucrărilor, faza de proiectare, asigurarea obținerii avizelor/ acordurilor, contract, valoare acte adiționale, termene de proiectare, proiectant, studii fizice, alte evenimente ale proiectării;
10. Asigurarea obținerii, unde este cazul, a acordurilor/ avizelor necesare, obținerii certificatelor de urbanism/ autorizațiilor de construire prin depunerea documentațiilor necesare obținerii certificatelor de urbanism, acordurilor/ avizelor necesare, precum și a autorizațiilor de construire, asigură urmărirea procedurilor de obținere a acestor acte;
11. Asigurarea predării AC către structurile în a căror domeniu de competență se află, în vederea demarării lucrărilor de execuție;
12. Întocmirea de adrese de înaintare, referate pentru plata taxelor privind diferite avize solicitate în certificatele de urbanism;
13. Predarea documentației pentru licitație în vederea contractării execuției lucrărilor, întocmirea referatelor de necesitate în vederea demarării procedurilor de achiziție, punerea la dispoziția Biroului de achiziții publice a documentației necesare în format scris și electronic, pentru postarea lor pe SEAP (Sistemul Electronic de Achiziții Publice);
14. Participarea la predarea amplasamentului către constructor/ executant;
15. Răspunde de verificarea finalizării lucrărilor executate în baza contractelor de achiziție publică;
16. Răspunde de redactarea formularelor tip privind: avize, procese verbale de recepție la terminarea lucrărilor (privind aducerea la starea inițială a lucrărilor);
17. Participă la recepția pe faze determinante a lucrărilor de deviz ascunse, care se vor consemna în procese verbale, conform legislației în vigoare;
18. Participarea în comisiile de recepție constituite pentru lucrări pentru care au fost emise ordine de începerea lucrărilor în baza autorizațiilor de construire;
19. Asigură verificarea sesizărilor repartizate, redactează și transmite răspunsurile la sesizările petenților, răspunde de soluționarea, în termenul prevăzut de legislația în vigoare privind accesul liber la informații publice, adreselor și petițiilor repartizate și răspunde potrivit prevederilor legale în cazul nerespectării termenelor de răspuns prevăzute în legislația specifică;
20. Îndeplinește și alte atribuții stabilite prin dispoziții ale Primarului sau primite de la șefii ierarhici, legi, H.C.L. uri, cu respectarea prevederilor Regulamentului Intern.
21. Respectă programul de lucru conform Dispoziției nr. 332 din 01.07.2014 privind stabilirea programului de lucru și accesului în instituție al funcționarilor publici aparatului de specialitate al Primarului municipiului Mangalia;
22. Se abține de la orice faptă care ar putea să aducă prejudicii instituției;
23. Respectarea ordinii și disciplinei la locul de muncă;
24. Respectarea prevederilor cuprinse în:
-	Regulament de Organizare și Funcționare (ROF);
-	Codul administrativ;
-	Contractul/ Acordul colectiv de muncă valabil la nivelul instituției;
-	Dispoziții, decizii, circulare și hotărâri ale Conducerii;
-	Loialitate față de instituție și conducere în executarea atribuțiilor de serviciu;
25. Utilizarea responsabilă și în conformitate cu documentația tehnică și a dispozițiilor primarului a aparaturii, echipamentelor, instalațiilor aflate în dotarea compartimentului în care își desfășoară activitatea sau la care are acces, precum și exploatarea acestora în deplină siguranță;
26. Cunoașterea dispozițiilor legale, a normelor și instrucțiunilor cu privire la activitatea ce o desfășoară;
27. Comportare corectă în cadrul relațiilor de serviciu, respectarea muncii celorlalți salariați, asigurarea unui climat de disciplină, ordine și bună înțelegere;
28. Întâmpinarea fără întârziere a șefului în momentul în care observă existența unor nereguli, abateri sau lipsuri în activitatea de la locul de muncă și acționarea pentru diminuarea defectelor acestora și pentru prevenirea situațiilor care pun în pericol viața persoanelor sau prejudiciază patrimoniul instituției;
29. Îndeplinirea temporar sau permanent a sarcinilor de serviciu suplimentare stabilite de Primarul municipiului Mangalia pentru buna desfășurare a activității;
30. Obligația de a completa și depune declarația de avere și declarația de interese, conform Legii 176/2010;
31. Comportare demnă și corectă în cadrul relațiilor de serviciu și în relațiile cu colegii;
32. Menținerea ordinii și evidenței în lucrări, menținerea ordinii și curățeniei la locul de muncă și 
în spațiile de folosință comună, menținerea în stare de curățenie a echipamentului, aparaturii și mobilierului de la locul de muncă;
33. Promovarea relațiilor de colaborare cu ceilalți angajați și oferirea sprijinului pentru realizarea obligațiilor de serviciu, având un comportament adecvat, amabil și colegial evitând crearea de stări conflictuale.
34. Pentru neîndeplinirea atribuțiilor menționate în fișa postului, angajatul va fi sancționat conform Codului Administrativ.
35. Activitățile prestate în echipa de proiect nominalizată prin Dispoziția nr. 316 / 28.02.2023 privind constituirea Comisiei de implementare pentru proiectul „Creșterea eficienței energetice a clădirii publice Gradința nr.3, Municipiul Mangalia, judetul Constanța” nr.C5-B2.1.4-6 finanțat din cadrul Planului Național de Redresare și Reziliența, Componența 5 - Valul Renovării, Operațiunea Renovare energetică moderată sau aprofundată a clădirilor publice, Titlu apel: PNRR/2022/C5/2/B2.1/1, runda 1, sunt reflectate corespunzător în cuprinsul fișei postului aferent proiectului, atribuțiile care completează prezenta fișă de post.
36. Activitățile prestate în echipa de proiect nominalizată prin Dispoziția nr. 657 / 19.05.2023 privind modificarea și completarea Dispoziției nr. 276 din 28.01.2020 privind constituirea Comisiei de implementare pentru proiectul „Sprijinirea mobilității urbane durabile la nivelul municipiului Mangalia, județul Constanța”, sunt reflectate corespunzător în cuprinsul fișei postului aferent proiectului, atribuțiile care completează prezenta fișă de post.

	Competențele specifice:

	· Competențe specifice privind derularea procesului de achiziție publică;
· Competențe specifice privind utilizarea sistemelor și instrumentelor electronice utilizate în derularea achizițiilor publice;
· Competențe specifice privind managementul contractanților actuali și potențiali;
· Competențe specifice privind negocierea în achiziții publice;
· Competențe privind soluționarea și medierea disputelor în procesul de achiziție publică.



Este recomandat ca subiectele transmise candidaților să includă o serie de instrucțiuni înaintea începerii rezolvării acestora, care să includă direcții despre modul corect de rezolvare (de exemplu, dacă există o singură variantă corectă de răspuns), modalitatea de corectare ulterioară și timpul alocat probei. Un exemplu de instrucțiuni pentru candidați poate arăta astfel:
Testul conține mai multe scenarii la care este necesar să răspundeți cu o singură varianta de răspuns – cea pe care ați alege-o și ați aplica-o în contextul respectiv. Nu există penalizări pentru răspunsuri greșite, deci vă încurajăm să răspundeți la toate întrebările. Timpul alocat pentru completarea testului este de ... minute. Veți fi notificat când mai sunt 10 minute rămase.
Instrucțiuni de rezolvare pentru candidați:

De asemenea, este important ca în baremul de corectare să existe o serie de instrucțiuni și pentru membrii comisiei de concurs și cei ai comisiei de soluționare a contestațiilor, care să detalieze modalitatea adecvată de corectare a răspunsurilor candidaților. Prin urmare, instrucțiunile pentru experți pot arăta astfel: 
Utilizați baremul de corectare elaborat pentru a acorda punctaje fiecărui răspuns conform criteriilor stabilite. Verificați că fiecare foaie de răspuns este completată corect și că răspunsurile sunt marcate clar. Acordați 5 puncte pentru fiecare răspuns corect, 2,5 puncte pentru răspunsurile parțial corecte și 0 puncte pentru răspunsurile incorecte. În cazul întrebărilor negative sau cu formulări complexe, verificați cu atenție pentru a va asigura că punctajul acordat este cel adecvat.
Instrucțiuni pentru experți în aplicarea baremului de corectare:

Pe baza specificului postului, subiectele de test grilă pot arăta astfel:
	Competența evaluată: Competențe specifice privind derularea procesului de achiziție publică

	Exemplu de subiect

	Sunteți Consilier Achiziții Publice la Primăria Mangalia și trebuie să inițiați un proces de achiziție pentru noi echipamente IT. Bugetul este limitat și trebuie să vă asigurați că achiziția respectă toate reglementările legale. Există presiune din partea compartimentului IT pentru a achiziționa echipamente de ultimă generație, care depășesc bugetul alocat. 
Cum ați proceda pentru a începe procesul de achiziție publică în această situație?

	Răspuns corect
	Răspuns incorect
	Răspuns parțial corect
	Răspuns incorect

	a) Inițiați o licitație deschisă, cu specificații tehnice care să permită participarea mai multor furnizori.
	b) Negociați direct cu un singur furnizor pentru a obține un preț mai bun.
	c) Solicitați direcției IT să revizuiască cerințele tehnice pentru a se încadra în buget.
	d) Ignorați cerințele direcției IT și alegeți echipamentele cele mai ieftine disponibile.

	Punctaj acordat: 5
	Punctaj acordat: 0
	Punctaj acordat: 2,5
	Punctaj acordat: 0






	Competența evaluată: Competențe privind utilizarea sistemelor și instrumentelor electronice utilizate în derularea achizițiilor publice

	Exemplu de subiect

	Primăria Mangalia dorește să îmbunătățească transparența și eficiența proceselor de achiziție prin utilizarea sistemelor electronice. Sistemul Electronic de Achiziții Publice (SEAP) este subutilizat în prezent, iar mulți angajați nu sunt familiarizați cu acesta. Trebuie să încurajați și să convingeți angajații să adopte SEAP pentru toate achizițiile publice.
În calitate de Consilier Achiziții Publice, cum procedați pentru a crește utilizarea SEAP în cadrul primăriei?

	Răspuns incorect
	Răspuns corect
	Răspuns incorect
	Răspuns parțial corect

	a) Impuneți utilizarea SEAP, presupunând că angajații vor urma această instrucțiune și se vor adapta.
	b) Organizați sesiuni de formare pentru angajați și oferiți asistență continuă pentru utilizarea SEAP.
	c) Mențineți procedurile actuale, considerând că schimbarea către SEAP este prea dificilă.
	d) Utilizați SEAP doar pentru achizițiile cu vizibilitate foarte mare, menținând procedurile tradiționale pentru celelalte achiziții.

	Punctaj acordat: 0
	Punctaj acordat: 5
	Punctaj acordat: 0
	Punctaj acordat: 2,5



	Competența evaluată: Competențe specifice privind managementul contractanților actuali și potențiali

	Exemplu de subiect

	În calitate de Consilier Achiziții Publice, sunteți responsabil de evaluarea performanței contractanților actuali și selecția potențialilor noi contractanți pentru lucrări de infrastructură. Un contractant actual a avut întârzieri repetate în livrarea serviciilor. Primăria are nevoie urgentă de finalizarea lucrărilor pentru a nu pierde finanțarea.
Cum ați gestiona această situație?

	Răspuns parțial corect
	Răspuns corect
	Răspuns incorect
	Răspuns incorect

	a) Continuați colaborarea cu contractantul actual, aplicând penalități pentru întârzieri.
	b) Pregătiţi documentația aferenta încheierii colaborării cu actualul furnizor, în paralel cu pregătirea pentru organizarea unei noi licitație.
	c) Căutați noi contractanți recunoscuți pentru experiența, dar mai ales punctualitatea, lor.
	d) Renegociați termenii contractului cu actualul furnizor pentru a accelera lucrările.

	Punctaj acordat: 2,5
	Punctaj acordat: 5
	Punctaj acordat: 0
	Punctaj acordat: 0



	Competența evaluată: Competențe specifice privind negocierea în achiziții publice

	Exemplu de subiect

	În calitate de Consilier Achiziții Publice, trebuie să obțineți un contract pentru servicii de curățenie a spațiilor publice. Primăria Mangalia dorește să obțină servicii de înaltă calitate, dar are un buget extrem de restrâns. Furnizorii contactați inițial, în etapa de exprimare a interesului pentru furnizarea acestor servicii, au oferte care depășesc bugetul.
Ce abordare de selecţie a ofertantului câştigător adoptați? 

	Răspuns parțial corect
	Răspuns corect
	Răspuns incorect
	Răspuns incorect

	a) Oferta cea mai scăzută, oferind astfel cea mai bună încadrare posibila în buget.
	b) Cea mai buna oferta calitate – preț, în încercarea de a reduce costurile, menținând standardele de calitate.
	c) Prelungirea contractului cu furnizorul actual, sperând în negocierea celor mai favorabili termeni posibili.
	d) Renunțați la serviciile externe de curățenie, considerând că nu se pot încadra în buget, și propuneți internalizarea acestor servicii.

	Punctaj acordat: 2,5
	Punctaj acordat: 5
	Punctaj acordat: 0
	Punctaj acordat: 0



	Competența evaluată: Competențe privind soluționarea și medierea disputelor în procesul de achiziție publică

	Exemplu de subiect

	Sunteți implicat, în calitate de Consilier Achiziții Publice, în soluționarea unei dispute între direcția de urbanism a Primăriei Mangalia și un furnizor de servicii de întreținere. Direcția de urbanism este nemulțumită de calitatea serviciilor și dorește rezilierea contractului. Furnizorul contestă acuzațiile și solicită compensații pentru rezilierea anticipată.
Cum ați media această dispută pentru a ajunge la o soluție echitabilă?

	Răspuns incorect
	Răspuns corect
	Răspuns parțial corect
	Răspuns incorect

	a) Susțineți poziția interna și declanșați procedura de reziliere a contractului, acceptând posibilele litigii.
	b) Mediați între departament și furnizor pentru a îmbunătăți calitatea serviciilor.

	c) Căutați un nou furnizor și reziliați contractul cu cel actual.

	d) Ignorați plângerile departamentului și continuați colaborarea cu furnizorul.

	Punctaj acordat: 0
	Punctaj acordat: 5
	Punctaj acordat: 2,5
	Punctaj acordat: 0





[bookmark: _Toc192246352]Anexa 3 – Recomandări, bune practici și exemple	pentru proba suplimentară prin studiu de caz axat pe domeniul funcțional și pe specificul instituției
În vederea elaborării subiectelor și baremului de corectare pentru studiul de caz axat pe domeniul funcțional, se recomandă:
· Pentru a menține consistența modalității de evaluare pe tot parcursul etapei de selecție, stabilirea și utilizarea pragurilor și punctajelor reglementate în cadrul Anexei nr. 10 și Anexei nr. 11 la Codul administrativ pentru proba scrisă și proba interviului: 
· Punctajul maxim pentru proba suplimentară să fie de 100 de puncte;
· Punctajul minim pentru admiterea candidaților să fie de minim 60 de puncte, în cazul concursurilor pentru ocuparea funcțiilor publice de execuție;
· Punctajul minim pentru admiterea candidaților să fie de minim 70 de puncte, în cazul concursurilor pentru ocuparea funcțiilor publice de conducere și a funcțiilor publice din categoria înalților funcționari publici.
· În cazul în care experții consideră că o altă modalitate de acordare a punctajelor este mai potrivită pentru subiectele elaborate, aceasta poate fi utilizată ulterior agreării acesteia de către toți experții.
· Oricare din aceste practici trebuie incluse în prealabil în cadrul procedurilor aprobate prin act administrativ al conducătorilor autorităţilor sau instituţiilor publice şi publicate pe pagina de internet a acestora, conform art. 21 alin. (6) din Anexa nr. 8 la Codul administrativ.
· Ca experții să se asigure că fiecare subiect de concurs este clar formulat și direct relevant pentru competențele specifice necesare postului. Se recomandă evitarea termenilor ambigui sau tehnici care nu sunt direct legați de postul pentru care se organizează concursul.
· Elaborarea unei secțiuni cu instrucțiuni, în cadrul căreia să se specifice în mod concret timpul alocat pentru fiecare etapă a sarcinii de lucru.
· Elaborarea unei secțiuni de introducere și context, care să ofere ocazia candidaților să se pună într-un context al domeniului funcțional pentru rezolvarea sarcinii. Experții trebuie să se asigure că oferă detaliile specifice relevante și instrucțiuni detaliate din perspectiva domeniului funcțional.
· Fiecare cerință a sarcinii de lucru trebuie să fie direct legată și să reflecte o competență specifică evaluată. 
Pentru a pune în practică și exemplifica principiile și recomandările oferite în elaborarea subiectelor și baremului de corectare pentru un studiu de caz axat pe domeniul funcțional, se ia drept exemplu următorul post:
	Autoritatea publică
	Agenția Naționala de Administrare Fiscală

	Postul
	Șef serviciu formare profesională în domeniul fiscalității

	Nivelul postului
	Conducere

	Domeniul funcțional
	Managementul resurselor umane

	Atribuțiile detaliate în cadrul fișei de post:

	1. Elaborează și aplică proceduri interne specifice domeniilor de activitate proprii;
2. Întocmește și actualizează fișa postului personalului din subordine;
3. Evaluează periodic activitatea salariaților din subordine;
4. Controlează și îndrumă activitatea personalului din subordine;
5. Stabilește sarcinile salariaților din subordine și prioritățile în executarea acestora;
6. Asigură rezolvarea corespondenței repartizate;
7. Asigură respectarea normelor interne de funcționare de către personalul din subordine;
8. Ia măsuri și, după caz, face propuneri pentru realizarea în bune condiții și la termen a sarcinilor ce revin serviciului condus;
9. Răspunde de buna desfășurare a activității serviciului;
10. Asigură organizarea programelor de formare specializată în domeniul fiscalității, precum și a altor tipuri de programe de formare prevăzute în Planul anual de formare profesională sau la solicitarea structurilor și cu aprobarea conducerii ANAF;
11. Asigură organizarea programelor de formare profesională pentru formatorii specializați în domeniul fiscalității din cadrul Agenției;
12. Oferă suportul necesar pentru diseminarea cunoștințelor acumulate în diverse cursuri de către personalul Agenției prin suport de curs, în clasă fizică sau mod e-learning, către personalul interesat propus de conducerea structurii, pe baza suportului de curs elaborat de formatorii în domeniul fiscalității;
13. Asigură organizării programelor specializate în colaborare cu mediul academic/educațional, respectiv alte entități strict de formare profesională în domeniile activității fiscale;
14. Realizează analiza necesităților de formare și dezvoltare profesională a personalului în domeniul fiscalității și a priorităților stabilite pe baza politicilor și strategiilor ANAF, reglementărilor actuale, metodologiilor și necesităților de formare;
15. Derulează procesul de planificare a formării profesionale anuale a personalului Agenției, pe baza necesităților de formare obligatorii identificate și a priorităților structurilor și conducerii structurilor;
16. Participarea la elaborarea planului anual de formare profesională a personalului Agenției;
Asigurarea utilizării unui sistem de management bazat pe competențe în scopul armonizării formării profesionale în domeniul fiscalității cu practicile UE;
17. Stabilește structura cursurilor specializate, obiectivelor, structurii și conținutului programelor de formare profesională pe baza necesităților identificate;
18. Gestionează catalogul de cursuri în domeniul fiscalității;
19. Gestionează catalogul online al formatorilor interni, care include personal specializat cu experiență în domeniul formării profesionale și participarea ca instructori în proiecte de twinning și asistență tehnică;
20. Asigurară dezvoltarea profesională continuă a formatorilor prin alte forme de dezvoltare profesională recunoscute;
21. Realizează analize, rapoarte, proiecte și publicații pe linia formării profesionale a personalului agenției în domeniul fiscalității;
22. Participă la transmiterea de informații privind formarea profesională către Ministerul Finanțelor, respectând formatul standard de transmitere a datelor și informațiilor;
23. Organizează și asigură participarea personalului Agenției la activități de cercetare-inovare, experiențe de lucru, seminare și conferințe pe teme de interes major pentru fiscalitate;
24. Asigură participarea personalului Agenției la seminare și conferințe pe teme de interes major pentru teme de cercetare științifică în domeniul fiscal;
25. Colaborează, în limita competențelor acordate cu instituțiile fiscale din alte țări europene pentru schimburi de experiență în domeniul formării profesionale a personalului Agenției;
26. Analizează, evaluează și stabilește necesarul de resurse pentru fiecare dintre programele de perfecționare profesională pe care le organizează;
27. Asigură întocmirea evidenței centralizatoare a programelor de formare organizate în interiorul instituției sau ale altui furnizor de formare;
28. Asigură elaborarea Strategiei de formare profesională a ANAF;
29. Asigură, în condițiile legii, autorizării/certificării participării la programele de formare profesională organizate cu formatori externi/interni, după caz;
30. Asigură controlul și monitorizarea respectării standardelor de calitate pentru programele de perfecționare profesională pe care le organizează;
31. Selectează experți/formatori pentru fiecare program de perfecționare profesională conform cerințelor specifice;
32. Asigură organizarea programelor de formare profesională pentru personalul Agenției, personalul din structurile sale teritoriale, precum și instituțiile publice de specialitate subordonate ANAF, pe toată durata procesului de desfășurare a unui program de perfecționare profesională;
33. Asigură elaborarea și editarea de materiale cu caracter informativ și/sau didactic (suporturi de curs, broșuri, studii de caz, exerciții, sinteze, etc.) pentru a fi utilizate în procesul de formare profesională;
34. Participă la monitorizarea rezultatelor activității de formare profesională și la evaluarea performanțelor profesionale ale Agenției și la nivelul unităților subordonate și întocmește semestrial/anual Raportul privind formarea profesională în cadrul Agenției;
35. Participă la comisii și grupuri de lucru conform desemnării de către conducerea ANAF;
36. Întocmește documentația în vederea încheierii protocoalelor/ contractelor/convențiilor cu formatorii externi, pe domeniul de activitate pentru care gestionează organizarea instruirilor.


Pe baza specificului postului, subiectul de studiu de caz axat pe domeniul funcțional poate arăta astfel:
	Instrucțiuni

	Citiți cu atenție instrucțiunile și informațiile prezentate, luând notițe despre informațiile pe care le considerați relevante. Va fi necesar să vă transpuneți în postul pentru care candidaţi, într-o instituție specifică, și să rezolvați o sarcină de lucru, cu care vă puteți întâlni. Utilizați materialele puse la dispoziție pentru rezolvarea sarcinii. 
Aveți la dispoziție 60 de minute pentru rezolvarea sarcinii și redactarea unei lucrări libere care să conțină perspectiva candidatului asupra rezolvării optime. 

	Introducere și context

	Despre ANAF: ANAF este autoritatea publică responsabilă pentru administrarea fiscală în România, având ca misiune colectarea eficientă a veniturilor bugetare și combaterea evaziunii fiscale.
Strategia și obiectivele ANAF: ANAF urmărește să devină o administrație fiscală de top, caracterizată prin inovație, eficiență și capacitatea de a răspunde provocărilor mediului extern, oferind servicii adaptate și facilitând conformarea fiscală voluntară, prin:
i. Dezvoltarea unui sistem de monitorizare a tendințelor și riscurilor de conformare fiscală.
ii. Înlesnirea conformării voluntare.
iii. Reducerea oportunităților de neconformare.
iv. Identificarea eficace a contribuabililor cu risc sporit de evaziune fiscală.
Contextul actual al instituției: Agenția Națională de Administrare Fiscală (ANAF) tocmai a încheiat un proces de transformare digitală, cu un proiect ambițios de îmbunătățire a sistemului de monitorizare a tranzacțiilor intracomunitare. Acest proiect a avut drept obiective reducerea birocrației, consolidarea controlului fiscal și creșterea conformării voluntare prin implementarea unui sistem informatic avansat. Cu toate că proiectul s-a încheiat, personalul ANAF se află în continuare în dificultate în privinţa înțelegerii și utilizării sistemului de monitorizare.
Contextul compartimentului de resurse umane: Compartimentul de resurse umane se confruntă cu provocarea de a menține un personal bine pregătit și adaptabil într-un mediu fiscal în continuă schimbare.
i. Managementul performanței
Evaluările de performanță au relevat dificultățile personalului din funcțiile de conducere de a evalua obiectiv personalul din subordine, datele din ultimii 3 ani arătând o tendință de supraevaluare la nivel de instituție. 
Rezultate evaluarea performanței în 2023

*Notă: 1 = Calificativul „nesatisfăcător” (punctaj între 1,00-2,50), 2= calificativul „satisfăcător” (punctaj între 2,51-3,50), 3= calificativul „bine” (punctaj între 3,51-4,50), 4= calificativul „foarte bine” (punctaj între 4,51-5,00).
Rezultate evaluarea performanței în 2022

*Notă: 1 = Calificativul „nesatisfăcător” (punctaj între 1,00-2,50), 2= calificativul „satisfăcător” (punctaj între 2,51-3,50), 3= calificativul „bine” (punctaj între 3,51-4,50), 4= calificativul „foarte bine” (punctaj între 4,51-5,00).
Rezultate evaluarea performanței în 2021

*Notă: 1 = Calificativul „nesatisfăcător” (punctaj între 1,00-2,50), 2= calificativul „satisfăcător” (punctaj între 2,51-3,50), 3= calificativul „bine” (punctaj între 3,51-4,50), 4= calificativul „foarte bine” (punctaj între 4,51-5,00).
ii. Fluctuația voluntară de personal
	2021
	2022
	2023

	11%
	8%
	6%


Printre principalele motive ale plecării salariaților din cadrul instituției, conform interviurilor realizate, se numără: (1) lipsa oportunităților de dezvoltare profesională, (2) lipsa oportunităților de dezvoltare a carierei în cadrul instituției, (3) nemulțumirea față de conducerea instituției.
iii. Gradul de angajament/ satisfacție a muncii a personalului
	2021
	2022
	2023

	63%
	68%
	70%


În cadrul sondajului anual de angajament al funcționarilor publici, principalele aspecte raportate ca necesitând îmbunătățire la nivel instituțional sunt: (1) transparența și comunicarea internă, (2) recunoașterea meritelor și (3) accesul la formare continuă.
Contextul serviciului de formare profesională: Serviciul de formare profesională este condus de dumneavoastră, având în cadrul echipei pe care o gestionați un Expert în Resurse Umane, alăturat instituției în urmă cu 6 luni și selectat pentru competențele demonstrate în aria de formare profesională, un Consilier Senior în Resurse Umane ce face parte din instituție de 11 ani și un Consilier Debutant în Resurse Umane, care s-a alăturat instituției cu mai puțin de 3 luni în urmă.
i. Platforma de e-learning
Serviciul de formare profesională gestionează integral platforma de e-learning "Academia ANAFEdu", în sistem de autoservire (self-service). Este o platformă ușor de utilizat de către salariați, însă necesită o expertiză tehnică ridicată pentru crearea, actualizarea și publicarea conținutului de învățare din partea serviciului. În anul anterior (2023), a fost utilizată de 65% din angajați, cu o medie de 15 de ore de instruire per angajat pe an. 
ii. Ore de formare „în clasă”
Serviciul de formare profesională a început recent, cu un an în urmă, să monitorizeze și raporteze către conducerea instituției investiția și numărul de ore formare. Astfel că, în anul 2023 s-au înregistrat 1200 de ore de formare cu traineri interni și 400 de ore cu traineri externi.
iii. Parteneriatul cu furnizori de servicii de formare profesională
În prezent, serviciul de formare profesională gestionează 2 furnizori de astfel de servicii. Primul numit „Training Plus” oferă doar servicii de formare înafara domeniului fiscalității, colaborarea fiind una excelentă, fără întârzieri, cu soluții apreciate de către salariați, susținând serviciul inclusiv cu soluții de consultanță, atunci când a fost necesar. 
Cel de-al doilea furnizor, numit „AZ Training”, este cel mai recunoscut furnizor la nivel național pentru domeniul financiar și al fiscalității, însă colaborarea cu aceștia este una dificilă, răspunzând greu solicitărilor, având întârzieri în livrarea serviciilor. Calitatea livrării trainingurilor AZ Training este însă una buna, cu feedback pozitiv primit din partea salariaților, deși cu unele excepții.
Contextul și rolul dumneavoastră: În calitate de Șef al Serviciului de Formare Profesională, aveți misiunea de a conduce inițiativele de dezvoltare a competențelor funcționarilor publici, asigurându-vă că aceștia sunt pregătiți să utilizeze noile tehnologii și să aplice procedurile actualizate. 
Ținând cont de contextul instituției, aveți responsabilitatea de a elabora și implementa o strategie de formare profesională care să susțină direcția strategică a organizației.

	Sarcina de rezolvat

	Elaborați o strategie de formare profesională a salariaților din cadrul ANAF care să susțină instituția în implementarea strategiei și atingerea obiectivelor propuse, incluzând următoarele informații:
· Abordarea și acțiunile specifice necesare pentru implementarea strategiei de formarea profesională
· Modul propus de lucru pentru implementarea strategiei și acțiunilor
· Un plan pentru implementarea strategiei și a acțiunilor, incluzând termenele limită și modul în care sunt delegate și atribuite sarcinile în echipa dvs.
· Indicatori de performanță pentru evaluarea succesului inițiativelor propuse
Veți prezenta toate aceste informații în fața conducătorului instituției, pentru a obține aprobarea sa.


Conform informațiilor și sarcinii de lucru elaborate în cadrul subiectului pentru studiul de caz axat pe domeniul funcțional, baremul de corectare urmărește:
	Criterii evaluate
	Exemple

	1. Înțelegerea contextului și a nevoilor de formare  (punctaj total disponibil: 20 puncte)

	Identificarea corectă a nevoilor de formare pe baza datelor furnizate (10 puncte)
	· Înţelegerea și utilizare corectă a tehnologiilor noi: 5 puncte
· Managementul schimbării: 5 puncte 

	Analiza critică a provocărilor actuale și a impactului acestora asupra direcției de formare profesională (10 puncte)
	· Identificarea provocării referitoare la personalul cu vechime redusa, care nu poseda o înțelegere intimă a contextului organizațional: 5 puncte
· Identificarea provocărilor existente la nivel de tehnic: colaborare ineficientă cu un furnizor „în clasă”: 5 puncte

	2. Elaborarea strategiei de formare (punctaj total disponibil: 50 puncte)

	Propunerea unor abordări inovatoare și acțiuni specifice pentru implementarea strategiei (25 puncte)
	· Propunerea perspective strategice: un program integrat de formare ce presupune utilizarea platformei de e-learning pentru tranziția de la „în clasă” la online: 25 puncte

	Claritatea planului de implementare a strategiei, inclusiv termenele limită și delegarea sarcinilor în cadrul echipei (25 puncte)
	· Enumerarea unor pași înlănțuiți logic, pentru implementarea perspectivei strategice: 10 puncte
· Stabilirea unui calendar specific de implementare, cu termene specifice pentru fiecare activitate: 5 puncte
· Planificarea unor intervale de timp realiste pentru realizarea activităților pe baza resurselor alocate: 5 puncte
· Atribuirea responsabilităților în cadrul echipei, conform experienței și expertizei: 5 puncte

	Poziționarea viitoare (punctaj total disponibil: 20 puncte)

	Alocarea inteligentă a resurselor pentru formare, inclusiv utilizarea trainerilor interni și externi (10 puncte)
	· Utilizarea furnizorilor și a trainerilor externi doar pentru sesiuni de formare a formatorilor: 5 puncte
· Utilizarea predominantă a trainerilor interni pentru eficientizarea costurilor: 5 puncte 

	Propuneri pentru îmbunătățirea și actualizarea platformei de e-learning (10 puncte)
	· Creșterea numărului de cursuri pe platforma de e-learning: 2 puncte
· Opțiuni de interacțiuni pentru salariați: 2 puncte
· Feedback în timp real: 2 puncte 
· Evaluarea cunoștințelor la finalul fiecărui curs: 2 puncte 
· Raportări diverse: 2 puncte

	Indicatori de performanță și evaluare a succesului inițiativelor (punctaj total disponibil: 10 puncte)

	Stabilirea unor indicatori de performanță realiști și măsurabili pentru evaluarea succesului inițiativelor de formare (10 puncte)
	· Numărul de cursuri finalizate: 2 puncte
· Feedback-ul funcționarilor publici: 2 puncte
· Feedback-ul personalului cu funcții de conducere cu privire la aplicarea practică a cunoștințelor: 2 puncte
· Scorurile obținute post-formare în cadrul evaluării anuale a performanțelor individuale: 2 puncte
· Reducerea numărului de erori în activitatea fiscală: 2 puncte

Distribuția scorurilor de evaluare a performanței personalului în 2023

Scală evaluare	
0.05	0.15	0.32	0.48	


Distribuția scorurilor de evaluare a performanței personalului în 2022

Y-Values	
0.09	0.16	0.35	0.4	


Distribuția scorurilor de evaluare a performanței personalului în 2021

Y-Values	
0.03	0.12	0.47	0.38	

